Zahirah Macwilson & Aiman Hakim Dituduh Tak Puasa?

Dalam ramai-ramai pasangan selebriti yang sedang hangat bercinta, Aiman Hakim dan Zahirah Macwilson antara yang menjadi perhatian ramai. Mana tidaknya, kedua-duanya sama cantik sama padan.

Namun, baru-baru ini ada khabar angin tersebar mengenai pasangan ini apabila ada individu mendakwa Zahirah dan Aiman tidak berpuasa apabila dilihat secara terang-terangan makan di tempat awam.

Menerusi perkongsian yang dimuat naik di laman Twitter itu, individu berkenaan mendakwa pasangan itu makan di sebuah kafe di pusat membeli-belah di Singapura.

Individu itu berkata lagi jika perempuan tidak berpuasa mungkin ada sebab tertentu, tetapi jika lelaki tidak berpuasa apa pula alasannya.

Namun tidak dapat dipastikan kesahihan dakwaan individu tersebut atau mungkin ia tuduhan liar oleh pihak tidak bertanggungjawab terhadap pasangan ini.


Berikan Kejutan Kepada Keluarga Anda Sempena Ramadan Ini Dengan Huawei Y5 (2019)!

Bersempena dengan bulan yang mulia ini, pasti ramai yang ingin mengadakan kejutan buat datuk dan nenek untuk digayakan di hari lebaran nanti bukan?

Kali ini anda tak perlu susah payah untuk memeningkan kepala anda dengan memikirkan hadiah apa yang paling terbaik untuk diberikan kepada orang tersayang anda.

Grab sahaja HUAWEI Y5 (2019) dengan harga RM459 yang akan mula memasuki Malaysia pada 31 Mei ini dan terus akan mendarat ke semua kedai cawangan HUAWEI! Ini antara yang menarik mengenai Huawei Y5 (2019).

HUAWEI Y5 (2019) boleh dijadikan hadiah Ramadan yang hebat untuk datuk nenek. Nak-nak lagi harganya yang berpatutan dan dilengkapi dengan teknologi terkini.

Dari segi spesifikasi, Huawei Y5 (2019) hadir dengan skrin 5.71-inci, dijana cip MediaTek MT6761, memori 2GB RAM, dan storan 32GB. Ia turut hadir dilengkapi bateri berkapasiti 3020mAh dan mengunakan Android 9.0 Pie.

Kali tu, lebaran nanti bolehlah datuk nenek anda mengambil foto yang tidak dapat dilupakan dengan ahli keluarga, menonton video dan filem dengan orang tersayang disebabkan telefon pintar ini mempunyai saiz bateri yang boleh bertahan selama sehari.

HUAWEI Y5 (2019) ini mempunyai prestasi fotografi yang luar biasa dengan kamera belakang f / 1.8 13MP, yang memastikan kualiti gambar lebih jelas, serta kepekaan cahaya yang luar biasa.

Ini bermakna apabila seseorang mengambil potret keluarga, HUAWEI Y5 (2019) dapat menangkap dengan jelas setiap penampilan ahli keluarga, walaupun dalam persekitaran cahaya yang rendah dengan fokus yang lebih baik.

Bagi orang tua seperti datuk dan nenek, HUAWEI Y5 (2019) akan membantu mereka untuk menangkap gambar dengan jelas dalam setiap saat dalam kehidupan seharian mereka tanpa gambar yang blur.

Bagi orang tua, tujuan utama telefon pintar terletak pada fungsinya, dimana HUAWEI Y5 (2019) menawarkan segalanya dengan kapasiti storan 32GB.

Ini membolehkan datuk dan nenek anda menyimpan gambar dan video keluarga dengan lebih banyak tanpa perlu risau tentang pengurusan storan, yang mungkin menjadi masalah bagi sesetengah individu.

Selain itu, HUAWEI Y5 (2019) mempunyai tiga slot kad dimana terdiri daripada dua kad nano-SIM dan memory card yang boleh dimuatkan sehingga 512GB.

HUAWEI Y5 (2019) mempunyai fungsi face unlock hanya dengan mengambil masa 1.5 saat.

Selain itu, kecerahan skrin secara automatik akan meningkatkan pencahayaan rendah untuk prosedur pembukaan muka yang licin dan berkesan; fungsi ini telah terbukti berkesan dengan kadar kejayaan 98%.

Oleh itu, telefon pintar ini dapat memberi keselesaan kepada orang tua anda, terutama apabila kadang-kadang mereka melupakan kata laluan pada skrin kekunci.

HUAWEI Y5 2019 boleh didapati dalam 3 reka bentuk dan warna yang berbeza: untuk pandangan logam, terdapat Midnight Black dan Sapphire Blue, manakala untuk tekstur yang unik anda boleh dapati warna Amber Brown.

Selain penampilan yang indah, tekstur khas ini direka dengan lebih awesome apabila telefon pintar ini kurang licin sehingga mudah untuk cengkaman yang lebih tegas dengan hanya menggunakan satu tangan.

Jadi, apa tunggu lagi jom grab hadiah istimewa ini untuk dibawa pulang ke kampung nanti! Barulah bertambah happy datuk nenek di kampung.

Maklumat lanjut layari laman rasmi HUAWEI atau terus ke Facebook HUAWEI.


"Fikree Sudah Menceraikan Saya"

Baru-baru ini isteri kepada chef selebriti, Chef Fikree Aznan, Syarifah Zuriehan telah membuat pendedahan mengenai skandal suaminya yang berlaku curang dengan seorang wanita berstatus isteri orang.

Bagaimanapun menerusi posting terbaru, Zuriehan memaklumkan Fikree telah membuat keputusan untuk menceraikannya selepas cerita kecurangannya selama ini didedahkan di media sosial beberapa hari lalu.

Dalam masa yang sama, Zuriehan turut berterima kasih kepada pengikutnya yang sentiasa mendoakan dan memberi sokongan kepadanya dikala beliau menghadapi pergolakkan dalam rumah tangga.

Mengikut pemerhatian kami, Zuriehan kini telah pun private kan akaun media sosialnya. Terdahulu Zuriehan mendakwa suaminya juga tinggal sebumbung dengan wanita berkenaan, biarpun di bulan Ramadhan.

Selain itu, Zuriehan turut mendakwa bahawa kecurangan yang berlaku itu bukanlah kali pertama dan sebelum ini Fikree juga pernah pernah berbalas mesej berbaur lucah dengan seorang pengacara TV9. (rtky/w)


Alicia Amin Dikecam Muat Naik Foto Panas Di Bulan Puasa

Model dan pelakon, Alicia Amin sememangnya terkenal dengan imej seksi namun tindakannya memuat naik gambar separuh bogel pada bulan Ramadhan yang mulia ini mula mencetuskan kemarahan netizen.

BACA: Netizen Tanya Alicia Amin Memang Tak Suka Pakai Bra Ke?

Menerusi Instagram, Alicia telah berkongsi sekeping gambar ketika berkunjung ke Kota Kinabalu. Namun apa yang menjadi bualan, tindakan Alicia memuat naik gambar yang hanya menggunakan tuala mandi menutup bahagian intimnya.

Ini bukanlah kali pertama Alicia bergaya seksi di media sosial namun netizen mengharapkan di bulan Ramadhan yang mulia ini, model itu lebih memahami sensitiviti sebagai umat Islam dan menghormati bulan puasa.

Rata-rata ramai memenuhi ruangan komen dengan mengecam tindakan Alicia itu yang tidak menghormati bulan puasa. Malah ada juga mendakwa sikap Alicia itu memaparkan beliau seorang yang tidak solat.

Apapun alasan Alicia kali ini tetapi tidakkah lebih baik menghormati bulan Ramadhan yang hanya datang sekali setiap tahun. Mungkin boleh simpan dulu gambar-gambar seumpama itu di bulan lain? (rtky/w)


"Kami Harap Ada Keajaiban Farid Dapat Pulang Beraya"

Tidak dapat menyambut perayaan Aidilfitri bersama pada tahun ini, adik kepada pelakon, Farid Kamil, Fadzil Zahari meluahkan rasa sedih dan mendoakan agar terdapat keajaiban berlaku buat abangnya pulang berhari raya.

“Ibu bapa amat bersedih, tetapi mereka sentiasa berdoa supaya keajaiban berlaku dalam tempoh kurang dua minggu sebelum Aidilfitri. Ada juga kalangan ahli keluarga dan kenalan mengadakan solat hajat untuk Farid”

Mengulas keadaan Farid yang kini menjalani hukuman penjara sembilan bulan diatas kesalahan menggunakan dadah, Fadzil memberitahu, beliau kini lebih tenang dan redha menjalani kehidupannya di penjara.

“Saya ada menemani kakak ipar, Diana Danielle melawatnya di penjara Kajang. Alhamdulillah dia lebih tenang dan kuat berdepan dengan dugaan ini. Ia berbeza ketika kali pertama dimasukkan ke lokap dulu,” jelasnya.

Bagaimanapun menerusi posting terbaru Astro Awani melaporkan keputusan pendakwaan Farid berhubung empat pertuduhan termasuk menampar seorang anggota polis trafik terpaksa ditangguhkan diatas kelewatan peguamnya. (rtky/w)


Usia 16 tahun, Anak Norman Hakim Jadi Imam Solat Terawih

Sebagai ibu bapa tiada apa yang lebih membahagiakan selain daripada melihat anak menjadi orang yang berjaya dan beriman. Umum mengetahui, anak sulung Norman Hakim dan bekas isteri, Abby Abadi iaitu Danish Hakim merupakan seorang hufaz Al-Quran.

Menerusi Instagram, Norman meluahkan rasa gembira dan tidak menyangka anak lelakinya yang baru saja berusia 16 tahun diberi kepercayaan menjadi imam untuk solat sunat Terawih di Pusat Pengajian Warga Emas Darul Ilmi MAIWP.

Lebih membuatkan Norman terharu ialah dia sendiri menjadi makmum dalam saf jemaah Terawih tersebut.

“Hari penting dalam hidup saya dan of course hari penting dalam hidup Al-Hafiz Danish Hakim. Kali pertama Danish diberi mandat menjadi Imam Terawih di Pusat Pengajian Warga Emas Darul Ilmi MAIWP.

“Alhamdulillah syukur,tak pernah dalam jangkauan akal yg zuriat sendiri akan mengimamkan terawih.Hadiah nan Agung dari Allah s.w.t, mungkin sebahagian dari doa yg didengariNya ketika pintu langit terbuka, mungkin di dalam Lailatulqadar tahun-tahun sebelumnya wallahualam.

“Terima kasih Allah s.w.t atas nikmat kurniaanMu walau sedar khilaf hambaMu ini masih tak melayakkanku untuk semua kurniaanMu.Tapi Kau tahu Aku tak pernah lelah berusaha menagih taubat & kasih sayangMu,” tulisnya.

Perkongsian Norman itu ternyata menyentuh hati netizen malah ada yang mengalirkan air mata. Netizen turut memuji dan berbangga dengan cara didikan Norman dan Abby Abadi. Dalam entri lain, Norman turut memuat naik video anaknya mengimamkan solat Terawih.

Danish yang mengikuti pengajian di Madrasah Uthmaniyah Tahfiz, Bangi telah menyambung pengajian tahfiznya ke Turki sebelum ini.

Danish merupakan anak hasil perkahwinan Norman bersama Abby terdahulu. Selain Danish, mereka juga dikurniakan dua lagi anak perempuan iaitu Marissa Dania, 14, dan Maria Danisha, 12.


Che Ta Bagi Tips Jimat Buka Puasa Buffet

Dalam bulan Ramadhan ini selain memasak, ramai memilih untuk berbuka puasa secara buffet diluar. Menerusi posting terbaru, Rozita Che Wan sempat memberi tips kepada pengikutnya untuk berjimat.

BACA: Baju Tak Sesuai Melawat Orang Sakit, Che Ta Dituduh Sebar Kuman

Menurut Che Ta, seseorang itu perlu bijak memilih tempat yang tidak mahal agar makanan yang dimakan itu berbaloi. Jelas Che Ta lagi, tidak perlu ke tempat mahal untuk berbuka kerana tidak semua makanan mampu dimakan.

“Cerita bukak puasa. Makanan sedap, harga tak cekik darah. Bayaq mahai-mahai pun bukan laqat nak makan semua, so untuk mengelakkan pembaziran di bulan puasa ini pilih tempat yang tak mahai tapi makanan banyak dan sedap,” tulisnya.

Rata-rata ramai bersetuju dengan pendapat Che Ta itu dan mencadangkan agar lebih baik memasak sahaja di rumah supaya dapat berjimat dan mengawal nafsu makan ketika puasa. Apa pula pendapat anda? (rtky/w)


Lisa Surihani Berazam Mahu Khatam Quran Bulan Puasa Ini

Bulan Ramadan sangat dinanti oleh umat Islam dan masa inilah ramai yang ingin perbanyakkan amal ibadat. Bersempena bulan puasa ini, Lisa Surihani berazam untuk khatam Al-Quran bagi mendekatkan diri kepada Allah.

Menurut Lisa, tahun lalu dia berjaya menghabiskan kesemua 30 juzuk Al-Quran pada bulan Ramadan dan ingin mengulanginya lagi tahun ini. Lisa berkata, dia sedaya-upaya mengerjakan ibadah sebaik mungkin walaupun menyedari terdapat kekurangan dalam bacaannya.

“Sebenarnya sejak dari tahun lepas, saya cuba mengaji dan untuk khatam Al-Quran dan saya teruskan lagi pada tahun ini. Saya buat ini mungkin disebabkan faktor usia dan juga ingin mendekatkan diri kepada Allah.

“Walaupun ada sedikit kesilapan dan tak sempurna bacaan, saya terus belajar agar bacaan menjadi sempurna dan saya cuba untuk mengejar ibadah sebaik mungkin,” katanya kepada Kopi Planet.

Ujarnya lagi, dia akan membaca sekurang-kurangnya empat muka surat Al-Quran setiap kali lepas solat. Malah, anak sulungnya juga sudah mula terikut-ikut apabila dirinya solat dan mengaji.

“Sekarang pun anak sulung saya, Yahaira Leanne pun ada terikut-ikut bila dia tengok saya solat dan mengaji. Sejuk hati saya dan perasaan hiba itu datang bila selesai solat dan dia datang cium saya,” katanya.

Dalam pada itu, Lisa menegaskan dia mengaji bukan untuk menunju tetapi niat untuk untuk mendekatkan diri kepada Allah. Lisa berkata, ada masanya dia akan berkongsikan ayat Al-Quran yang dibaca buat pengikut di Instagram.


Linda Rafar Tuntut Doktor Mohon Maaf, Bayar Pampasan RM4 Juta

Awal Mei lalu, Linda Rafar telah pun membuat permohonan maaf menerusi Instagram miliknya atas hasil persetujuan bersama Delegation of Nurses (Delegasi Jururawat) bagi menyelesaikan kes saman antara kedua belah pihak.

Bagaimanapun, tular kenyataan seorang doktor dikenali sebagai Dr Rusyainie yang mendakwa Linda telah pun kalah saman kes berkenaan dan perlu membayar ganti rugi kepada jururawat yang terlibat.

Susulan itu, Linda Rafar mengambil tindakan undang-undang terhadap doktor tersebut atas penulisan berbaur fitnah, bersama tiga lagi pihak termasuk PW Community.

Memetik laporan mStar, Linda telah menghantar lima pucuk surat tuntutan bersaingan kepada Dr Rusyainie bagi menuntut permohonan maaf secara terbuka dan juga pampasan sebanyak RM4 juta.

Menerusi tuntutan itu, Linda mendakwa Rusyainie telah menulis dan menerbitkan lima bentuk penulisan berbaur fitnah dan komen melampau ke atas dirinya di media sosial.

Linda juga telah menghantar tiga pucuk surat tuntutan yang serupa kepada tiga pihak lagi untuk menuntut pampasan sebanyak RM1.5 juta.

Tindakan itu diambil berikutan dakwaan fitnah daripada penulisan yang mencalarkan peribadi Linda. Malah, Linda juga menerima persepsi negatif daripada netizen meskipun maklumat yang disampaikan adalah tidak benar.

Keempat-empat pihak berkenaan diberi tempoh selama tujuh hari untuk memberi maklum balas sebelum tindakan susulan diteruskan.


Ain Afini Pertimbangkan Hasrat PU Abu Ingin Rujuk

Kemelut rumah tangga Pencetus Ummah (PU) Abu dengan bekas isteri Ain Afini sudah pun berakhir apabila pasangan itu disahkan bercerai talak dua minggu lalu. Meskipun tidak lagi bergelar suami isteri, namun kisah mereka masih lagi menjadi perhatian ramai.

Terdahulu, menerusi Utusan Online, Ain mendedahkan PU Abu menyesal dengan perbuatannya dan berhasrat mahu rujuk semula. Namun, Ain menjelaskan dia tidak mampu untuk kembali bersama bekas suaminya itu semula.

Baru-baru ini, menerusi Instagram Live, ada netizen bertanyakan sama ada dia bersedia menerima semula PU Abu sebagai suami. Ain berkata dia akan mempertimbangkan perkara itu namun menyerahkan segalanya kepada takdir.

“Tengok keadaan insyaAllah, tengok keadaan macam mana. Saya tak berani nak cakap mengenai perkara ini kerana kita tak boleh nak rancang. Kalau ada, ada, kalau tiada, tidak mengapa,” katanya.

Dalam pada itu, Ain Afini menafikan dakwaan kononnya dia tertekan dengan kata-kata netizen sehingga menyebabkan bayi dalam kandungan kurang aktif seperti yang didakwa oleh PU Abu sebelum ini.

“Sebenarnya saya bukan stress dengan netizen pun, mereka banyak beri kata-kata semangat. Tapi saya banyak terasa dengan orang sekeliling.

“Biasalah, apabila dengan orang sekeliling mereka paling banyak mengeluarkan perkataan. Jadi saya cepat terasa, tapi sebenarnya tiada apa pun. Saya okay sahaja,” katanya.

Ain berkata lagi, dia sudah reda di atas apa yang berlaku da menganggap PU Abu hanya sekadar pinjaman. Ain turut menjelaskan hubungannya bersama PU Abu dalam keadaan baik dan tidak bermusuhan.


Fathia Latiff Buat Hal Lagi, Hina Kening Orang Bersepah?

Baru saja reda kontroversi panas selepas membuat keputusan untuk tidak lagi mengenakan tudung selepas tiga tahun berhijab, nama Fathia Latiff sekali lagi menjadi bulan ramai apabila didakwa bersikap biadap dengan orang awam pula.

Menerusi laman Twitter, seorang netizen meluahkan rasa berang dengan Fathia yang dikatakan menghina bulu keningnya yang bersepah.

Menurut gadis tersebut, Fathia mendekatinya untuk bertanyakan lokasi kedai di sebuah pusat membeli belah terkemuka ibu kota. Namun, tiada angin atau ribut, secara tiba-tiba pelakon itu mengkritik bentuk kening gadis tersebut.

Lebih mengejutkan, gadis itu mendakwa Fathia turut memarahi rakannya kerana tidak menegur keningnya bersepah. Kesal dengan sikap Fathia, gadis itu berkata bergelar selebriti tidak bermakna seseorang itu boleh sewenang-wenangnya bersikap kurang ajar dengan orang lain.

Perkongsian gadis itu tular dan turut mendapat perhatian Fathia yang memberikan respon berkenaan isu tersebut menerusi Insta Story. Fathia memberitahu dia tidak terkesan dengan isu berkenaan dan tidak peduli dengan kecaman netizen.


Chef Fikree Didakwa Curang Dengan Isteri Orang Anak Tiga?

Sejak kebelakangn ini semakin banyak pula kes curang membabitkan selebriti tanah air. Jika sebelum ini dua selebriti yang mempunyai pangkal nama A dituduh curang, kali ini selebriti dengan nama F pula terpalit dengan kontroversi curang.

Terbaru, isteri kepada chef selebriti dan pengacara Chef Fikree Aznan iaitu Syarifah Zuriehan mendakwa suaminya itu berlaku curang dengan seorang wanita berstatus isteri orang.

Perkara itu didedahkan oleh Zuriehan menerusi akaun Instagramnya. Malah, Zuriehan turut mendedahkan Fikree dan skandalnya tinggal serumah dan memadu asmara di bulan Ramadan yang mulia.

Menurut Zuriehan, dia telah melaporkan perkara tersebut kepada Jabatan Agama Islam Selangor (JAIS), bagaimanapu JAIS lewat tiba ke lokasi dan wanita itu terlebih dahulu berjaya keluar dari rumah melalui pintu belakang.

Zuriehan turut mendedahkan, ini bukan kali pertama suaminya berlaku curang. Sebelum ini, chef itu pernah berbalas mesej berbaur lucah dengan seorang pengacara TV9.

Menerusi laporan sebuah portal, Chef Fikree bagaimanapun enggan mengulas lanjut mengenai kontroversi curang dengan wanita berstatus isteri orang. Fikree berkata tindakannya itu adalah untuk menjaga aib isteri dan keluarganya.


Belum Ada Tukang Pantang, Hanis Zalikha Tinggal Di Wad Mewah

Selamat melahirkan cahaya mata kedua Jumaat lalu, menerusi Instagram, Hanis Zalikha memberitahu dia masih lagi tinggal di hospital kerana belum lagi mendapatkan penjaga pantang jika pulang ke rumah.

Menerusi perkongsian itu, Hanis turut memuat naik beberapa keping foto suasana di wad hospital. Gambar tersebut menjadi perhatian netizen yang teruja melihat wad tersebut seperti sebuah hotal mewah.

Netizen mengatakan Hanis sangat beruntung kerana memiliki seorang suami bertaggungjawab dan sentiasa memberikan keselesaan buat isterinya yang baru sahaja melahirkan cahaya mata mereka. Malah, netizen turut memuji Hanis meskipun dalam pantang tetap kelihatan cantik.

Beruntung Hanis dapat suami seperti Hairul Azreen, siap belanja isteri duduk di wad mewah. Tiada salahnya untuk memberi penghargaan kepada isteri yang bersusah payah mengandung dan melahirkan zuriat.


“Status Itu Belum Tentu Untuk Saya”

Semalam, status yang dimuat naik Aliff Aziz di laman Twitter mencetuskan persoalan netizen seolah memberi bayangan ingin merujuk semula dengan bekas isteri, Bella Astillah.

Malah, Bella turut tertanya-tanya mengenai status berkenaan. Bagaimanapun, Bella berkata dia enggan memberikan sebarang komen berkaitan kontroversi rumah tangganya sebelum ini. Katanya lagi, belum tentu status tersebut ditujukan buat dirinya.

“Saya tidak mahu komen kerana ia melibatkan banyak hati. Lagi pula status itu tidak tahu ditujukan kepada siapa. Kami baru bercerai dan saya pula sudah mula fokus bekerja. Saya tidak mahu orang cakap saya tak henti-henti keluar kenyataan.

“Saya fokus untuk membesarkan anak sahaja. Apa-apa pun orang nak cakap, saya Cuma harap doakan sahaja yang baik-baik dengan jalan yang kami pilih,” katanya kepada mStar Online.

Bella dan Aliff mendirikan rumah tangga pada 9 September 2016, namun perkahwinan mereka hanya mampu bertahan selama 3 tahun sahaja selepas disahkan bercerai talak satu 16 Mei lalu. Hasil perkahwinan mereka dikurniakan seorang anak lelaki Ayden Adrean kini berusia dua tahun.


Aliff Aziz Mahu Rujuk Dengan Bella Astillah Semula?

Selepas seminggu bercerai, menerusi satu perkongsian di Instagram, Aliff Aziz meluahkan rasa rindu pada anaknya dan berharap anaknya, Ayden Adrean akan sentiasa mengingati dirinya.

Perkongsian Aliff itu mendapat pelbagai reaksi dikalangan netizen yang memberikan kata-kata semangat kepadanya, malah ada yang berharap agar dia berbaik semula dengan bekas isteri demi anak mereka.

Terbaru, Aliff seakan memberi bayangan untuk rujuk semula dengan bekas isterinya, Bella Astillah. Menerusi status di akaun Twitternya, Aliff mengharapkan Allah menyambung semula jodohnya dengan Bella.

Perkongsian Aliff itu mendapat reaksi positif daripada netizen yang mengaminkan doa berkenaan dan mendoakan agar segala urusan dipermudahkan.

Aliff dan Bella sah bercerai talak satu pada 16 Mei lalu di Mahkamah Rendah Syariah Wilayah Persekutuan, Kuala Lumpur. Terdahulu, Bella mengakui masih ada perasan sayang terhadap bekas suaminya, namun minta diberi ruang buat sementara waktu.


Mira Filzah Ketagih Selfie, Ambil 30 Gambar Sehari

Selepas membintangi drama Pujaan Hati Kanda, nama Mira Filzah semakin melonjak naik. Bukan saja cantik dan berbakat, malah boleh dikatakan seorang wanita ‘beauty with brain’. Tetapi apa yang orang diluar sana tidak tahu, Mira Filzah mendedahkan dia semakin ketagih untuk mengambil selfie.

Mira mengakui adakalahnya gambar yang di ambil boleh mencapai sehingga puluhan gambar dalam sehari. Mira memberitahu, dia selalunya akan mengambil selfie setiap kali keluar dari rumah atau menghadiri majlis dan acara rasmi.

“Tidak dinafikan saya memang suka selfie tapi tidaklah setiap masa, bergantung juga pada keadaan. Selalunya kalau keluar rumah tu memang wajiblah,” katanya kepada Astro Gempak.

Ujarnya lagi, gambar yang diambil ketika bersolek sahaja boleh mencapai sehingga berpuluh gambar. Namun, Mira berkata dia akan berhenti berselfie apabila dia sudah berpuas hati dengan gambar yang diambil.

“Selalunya bila bersolek je berpuluh-puluh juga saya ambil. Itu tidak termasuk pula bila dah pakai tudung.

“Lebih kurang 30 keping macam tu lah, tidaklah sampai seratus. Kalau dah jumpa gambar yang ok, Mira akan stop selfie,” katanya.


Baju Raya Nelydia Senrose Dikritik, Indah Khabar Dari Rupa

Setiap tahun pasti ramai menantikan koleksi baju raya yang dikeluarkan oleh selebriti popular tanah air. Tahun ini tidak ketinggalan, pelakon cantik Nelydia Senrose turut mengeluarkan koleksi baju raya koleksinya sendiri diberi nama Impian by Nelydia.

Baru-baru ini, menerusi satu perkongsian di Instagram, Nelydia berkongsikan berita gembira bahawa koleksi baju rayanya mendapat sambutan luar biasa dan hampir habis dijual.

Dengar cerita baju @impianbynelydia ni dah nak habis kat @starvilion ??? ? Oh no! To those yang yang tak shopping baju raya lagi, jom shopping sama-sama with me kejap lagi kat @starvilion shah alam pukul 9-11 malam ok? Nely will give banyak banyak discount k? Seee you ? #impianbynelydia #starvillion

A post shared by @ nelydiasenrose on May 26, 2019 at 1:29am PDT

Bagaimanapun, ada cerita tak sedap didengar apabila ada segelintir netizen meluahkan rasa kecewa dengan rekaan baju tersebut yang dikatakan tidak secantik seperti di dalam gambar. Netizen turut mengatakan, kualiti kain juga agak mengecewakan.

Tidak hanya berdiam diri, Nelydia yang mungkin berang dengan kata-kata netizen itu dilihat membalas komen tersebut.

Namun, ada pengikutnya tampil mempertahankan Nelydia dengan mengatakan mereka yang memberikan komen-komen negatif sebenarnya mungkin berasa iri hati.

Kecantikan itu bersifat subjektif, setiap orang citarasa mereka berbeza dan kita tak boleh samakan dengan orang lain. Mungkin dimata kita nampak biasa, tetapi di mata orang lain nampak cantik.


Jangan Tunggu Sampai Terlambat Untuk Jaga Kesihatan Lutut Anda

Ramai sebenarnya di kalangan kita yang tidak ambil peduli tentang bahagian badan kita yang satu ini walaupun ianya sangat penting untuk kegiatan fizikal kita setiap hari. Hingga sampai satu masa, sakit lutut datang baru terfikir kenapa ianya tidak dijaga dari awal.

Biasanya sakit lutut yang kronik ini menyerang mereka yang berusia namun kini kita selalu dengar mereka yang muda juga boleh diserang sakit lutut akibat berat badan berlebihan selain kurang aktiviti fizikal. Jika terlalu aktif bersukan juga boleh menjadi punca sakit lutut yang berpanjangan selain risiko yang datang bila tidak menjaga pemakanan dengan sihat.

Lutut adalah salah satu anggota badan kita yang perlu kita jaga sepanjang hayat. Jika kita hilang nikmat kuatnya lutut, ia akan menganggu aktiviti harian kita terutamanya apabila kita mahu melakukan solat lima waktu.

Ramai orang tua kita sekarang ini hanya membiarkan sakit lutut itu datang tanpa berbuat apa apa kerana kos rawatan yang mahal. Tidak sampai hati melihat orang tua kita mengeluh sakit lutut walaupun kita tahu mereka tidak menyusahkan kita.

Jika ada antara anda yang mengalami sakit lutut berpanjangan sehingga tidak boleh berjalan, maka rawatan fizikal sama ada senaman ataupun fisioterapi memang menjadi sesuatu yang sukar — lebih lebih lagi apabila memikirkan kos yang terlibat. Apa alternatif kita ada?

Antara simptom jika anda ada sakit lutut adalah lebam di bahagian lutut, sukar untuk gerakkan lutut, rasa lemah dan tidak stabil atau pun lutut berbunyi ketika ianya digerakkan, ada baiknya anda cuba amalkan Jus Nusantara Gold.

Jus Nusantara Gold yang merupakan produk dari bahan semulajadi dan selamat mampu melancarkan perjalanan darah sekaligus menguatkan pergerakan lutut. Pengamalan Jus Nusantara Gold setiap hari juga mampu mengelakkan sakit lutut dengan menguatkan sendi dan menambah cecair di lutut dan menjaga keanjalan serta kekenyalan sendi.

Dengan mengamalkan Jus Nusantara Gold, anda tidak perlukan pil tahan sakit atau pun alat pelindung lutut untuk anda melakukan aktiviti harian. Apatah lagi pembedahan dan rawatan fisioterapi yang menelan belanja yang mahal.

Lihat sahaja testimoni dari mereka yang mengamalkan Jus Nusantara Gold atau dari mereka yang sudah memberikan produk dengan bahan bahan terpilih ini kepada ibu bapa mereka. Kini sudah sampai masa anak anak pula mengambil berat tentang kesihatan lutut ibu bapa mereka.

Tidak hairanlah Jus Nusantara Gold menjadi pilihan ramai ketika ini kerana ianya dihasilkan dengan herba-herba tempatan terbaik dunia (pati herba asli) seperti Lempoyang, Temu Hitam, Biji Selasih, Temulawak, Halia Bara, Cekur, Ibu Kunyit, Halba, Bunga Cengkih, Kulit Kayu Manis, Lada Hitam dan lain-lain.

Selain diminum untuk mengawal sakit lutut, Jus Nusantara Gold juga bagus untuk kencing manis, tekanan darah tinggi, kolesterol, buasir, gout, sakit lutut, sendi, saraf, rawat luka dalaman dan luaran, gastrik dan stroke.

Jus Nusantara Gold tidak mengandungi sebarang bahan terlarang yang tidak dibenarkan. Rasanya yang masam masam manis memang sedap dan digemari ramai juga sesuai untuk diamalkan setiap hari kerana tiada kandungan gula. Sesuai diamalkan oleh lelaki dan perempuan seawal usia 4 tahun sehingga mereka yang bergelar warga emas.

Jus Nusantara Gold mampu memberikan kesan yang tidak dijangka hanya seawal 2 kali pengambilan. Dengan harga asal RM148 untuk 500mL, memang berbaloi dengan kualiti dan khasiat yang diberikan.

Jika anda berminat untuk mendapatkan harga promosi Jus Nusantara Gold boleh klik http://60192122005.wasap.my. Kami jamin harga yang menarik untuk kesihatan hidup anda.

Untuk keterangan lanjut boleh layari laman web www.almas.com.my, Facebook rasmi ALMAS Beauty & Health atau Instagram @almasbeautyhealth.


“Anak Yatim Sampai Pukul 4, VIP Pukul 6, Siapa Rai Siapa?”

Setip kali bulan Ramadan, rata-rata orang kenamaan atau golongan VIP tidak akan melepaskan peluang untuk meraikan anak-anak yatim dalam majlis berbuka puasa. Namun apa yang menjadi perbincangan setiap kali majlis, adakah anak-anak yatim ini yang diraikan atau sebaliknya.

Perkara ini turut mendapat perhatian Sufian Suhaimi yang turut mempersoalkan siapakah sebenarnya yang diraikan jika anak-anak yatim tiba lebih awal daripada golongan VIP.

Perkongsian itu mendapat pelbagai reaksi daripada netizen yang bersetuju dengan pendapat Sufian Suhaimi. Malah netizen berpendapat jurang layanan diberikan kepada anak-anak yatim dan VIP juga jauh berbeza.

Kata netizen, anak yatim perlu beratur panjang untuk mengambil makanan, berbeza dengan golongan VIP dimana makanan semua sudah siap terhidang di atas meja. Lebih teruk, jenis lauk juga dibezakan dimana lauk untuk golongan VIP lebih mewah.

Bukan mahu mengkritik mana-mana pihak, tetapi sepatutnya kehadiran anak-anak yatim perlu disambut oleh VIP kerana mereka yang diraikan. Diharap perkongsian Sufian ini dapat membuka mata mereka diluar sana.


Tiz Zaqyah Tak Suka Cara PU Amin Berdakwah ‘Kasar’

Nama Pencetus Ummah (PU) Amin tidak perlu diperkenalkan lagi. Pendakwah bebas itu sememangnya terkenal dengan caranya menyampaikan dakwah menerusi media sosial.

Bagaimanapun, pelakon Tiz Zaqyah tidak bersetuju dengan dakwah ‘keras’ PU Amin menerusi satu status menyarankan kaum wanita meletakkan jadi pada seterika panas selama lima saat seolah menggambarkan azab api neraka jika seorang wanita itu tidak menutup aurat.

BACA: “Tudung Itu Mahal Harganya Di Akhir Zaman” – PU Amin

Difahamkan, perkongsian itu dimuat naik pada tahun 2018, namun kembali menjadi perdebatan dikalangan netizen.

Menyifatkan cara dakwah PU Amin terlalu kasar, Tiz membandingkan dengan cara seorang ulama muda, Sheikh Azhar Nasser yang menyampaikan dakwah dengan bahasa lebih lembut dan mudah difahami.

Bagaimanapun, ada segelintir individu kurang senang dengan perbandingan Tiz itu. Netizen mengatakan Sheikh Azhar Nasser merupakan seorang pemimpin syiah. Namun, Tiz menjelaskan agar netizen mengambil pesanan positif yang disampaikan oleh ulama tersebut biarpun berlainan fahaman.

Dalam pada itu, ada segelintir netizen terutama wanita berkongsikan pengalaman mereka bertudung kerana mendengar ceramah dan menerima teguran secara baik. Menurut netizen itu lagi, teguran secara kasar tidak memberi sebarang kesan malah membuatkan wanita enggan bertudung.

Apa pun setiap pendakwah menggunakan pendekatan berbeza. Ada yang senang menerima teguran dengan cara lembut, namun ada juga yang sudah diberikan teguran dengan lembut masih tidak mahu berubah.


Ini Lokasi Menarik Berbuka Puasa Dan Membeli Belah, Siap Boleh Dapat Hadiah Lagi!

Apabila menjelang sahaja bulan Ramadan yang mulia ini, pasti ramai yang memikirkan di mana boleh berbuka puasa dengan juadah yang sedap dalam masa yang sama boleh membeli-belah barang keperluan untuk Hari Raya nanti.

Bila bulan Ramadan tiba, juadah-juadah enak pasti mula menerpa minda sebelum berbuka puasa — nak masak sendiri memang tak sempat, jadi lebih elok kalau ada satu tempat yang memiliki pelbagai restoran menghidangkan juadah berbuka yang sedap.

Apa kata kali ini, anda cadangkan kepada mak, kakak, adik, girlfriend, boyfriend dan kawan-kawan ke lokasi yang semuanya ada dari segi makanan, fesyen, keperluan rumah, barangan dekorasi dan aksesori.

Nak tahu lokasi mana yang ada semua ini? Pastinya di Sunway Velocity Mall, serba-serbi ada. Pelbagai restoran boleh anda teroka menunya dan pelbagai kedai dari sekecil-kecil barang sehinggalah sebesar barang semuanya ada.

Di mana setiap hidangan makanan yang ada di sana memang sangat sedap-sedap belaka. Yang penting anda boleh menjaga kesihatan anda sambil membeli-belah.

Antara restoran yang patut anda terjah semasa berbuka puasa adalah Seoul Garden, Black Canyon, Johnny Restaurants, Ichiban Ramen, Sukiya, O’Briens, The Chicken Rice Shop, Nyonya Leaf, Ko Hyang, 4Fingers, Chicken Plus, Dubuyo, Manhattan Fish Market, Sushi Zanmai dan Rakuzen semuanya pasti tidak akan mengecewakan anda.

Juadah pemanis mulut juga merupakan hidang yang menambah selera ketika berbuka. Hidangan manis dan sedap dan cool ini boleh didapati dari outlet Haagen-Dazs, Tealive, Chatime, Koi The, Tiger Sugar, Caffe Bene dan Seven Cups.

Pelbagai menu promosi yang anda boleh lihat di sini, dan yang paling penting satu keluarga anda happy dengan hidangan promosi sempena Ramadan.

Tak perlu lagi beratur panjang di bazar Ramadan untuk membeli juadah, dengan cuaca yang panas terik atau hujan, dan yang paling penting tak perlu susah payah hadap jem nak ke bazar Ramadan.

Apa lagi yang anda mahukan? Semuanya ada di bawah satu bumbung di Sunway Velocity Mall.

Tambah lagi dari sekarang sehingga 9 Jun pelbagai aktiviti menarik sedang berlangsung di Sunway Velocity Mall!

Jangan lepaskan peluang hebat ini! Bukan sahaja terhad kepada kaum wanita malah kaum lelaki dan kanak-kanak juga boleh menyertai setiap aktiviti menarik yang ada di Sunway Velocity Mall ini.

Antaranya adalah bengkel interaktif kanak-kanak di mana terdapat hampir 22 bengkel interaktif kanak-kanak yang disediakan untuk anak anda

Siap boleh dapat hadiah misteri lagi! Tetapi anak anda haruslah sertai sekurang-kurangnya 11 bengkel interaktif yang berbeza dan 1 sesi bertemu bersama Ejen Ali, Boboiboy atau Sesame Street. Barulah boleh tebus hadiah misteri dari Sunway Velocity Mall!

Tidak ketinggalan juga Chuck Chicken Junior Warriors 2.0 yang diadakan di Vanity Atrium, Tingkat bawah dari sekarang hingga 9 Jun masa cuti sekolah ini!

Ada pelbagai aktiviti menarik seperti sesi bertemu dan pertandingan mewarna. Anak anda juga boleh menyertai pertandingan Chuck Chicken Junior Warriors pada 1 – 2 Jun dan berpeluang untuk memenangi hadiah-hadiah menarik.

Penyertaan adalah RM60 sahaja termasuk baju T, pingat dan esklusif barangan Chuck Chicken Junior Warriors!

Bukan itu saja, alang-alang anak anda bermain pada musim cuti sekolah ini, mereka juga boleh bermain dengan unicorn inflatable dari hari Isnin – Jumaat.

Tiket masuk untuk ahli VeloKiddie adalah RM8 (NP: RM15) saja. Jadi pastikan anda mendaftar anak anda sebagai ahli VeloKiddie!

Bila bawa kanak-kanak membeli barangan Raya ini memang kena banyak aktiviti menarik supaya mereka tidak bosan dengan mood shopping si ibu!

Selesai aktiviti anak anda, barulah boleh bawa mereka ke mood shopping anda pula.

Para ibu dan ayah pasti tak sabar nak terjah Sunway Velocity Mall untuk beli keperluan raya bukan? Jangan risau di Sunway Velocity Mall anda boleh jelajah satu mall untuk cari barangan keperluan anda.

Bukan itu sahaja, anda juga boleh nikmati dekorasi suasana Hari Raya yang ada di pusat membeli-belah kegemaran ramai ini.

Bolehlah ambil gambar dengan mood raya dan muat naik di laman sosial media anda. Pasti dapat ribuan like dan komen.

Nak tahu apa yang lebih menarik? Anda juga boleh menebus set mangkuk kaca eksklusif apabila anda berbelanja RM600 dalam 5 resit (RM500 untuk pemegang kad kredit HSBC)!

Siapa yang tak suka kan, sambil berbuka puasa dan membeli belah dapat pula hadiah. Kalau begini, boleh shopping hari-hari! Nak lagi, siap ada aktiviti untuk kanak-kanak.

Menarik bukan? Memang anda boleh jadikan Sunway Velocity MalL ini sebagai salah satu destinasi untuk anda berbuka puasa sambil membeli barangan raya.

Rugi jika anda lepaskan peluang ini. Semua ini hanya di Sunway Velocity Mall!


“Tak Tahu Siang Ikan Bukan Isu Besar, Netizen Suka Cari Salah”

Baru-baru ini, Elfira Loy ada berkongsikan video menunjukkan suaminya, Faris Khairol Anuar menyiang ikan. Apa yang menjadi perhatian adalah kapsyen video tersebut, Elfira mengakui bahawa dia tidak tahu cara untuk siang ikan.

Perkongsian Elfira itu menjadi bualan hangat netizen malah ada yang menyindir pelakon tersebut dengan mengatakan bersanding lima kali tetapi siang ikan pun tidak tahu.

Bagaimanapun, Elfira berkata tidak pandai siang ikan bukanlah isu besar tetapi ia diperbesarkan oleh netizen yang suka mencari kesalahan orang lain.

“Itu bukan sesuatu isu yang besar pun tapi anda kenal netizen. Mereka suka bila anda tak tahu sesuatu daripada anda tahu semuanya. Kalau hari itu saya tak tahu, tiba-tiba hari ini saya dah tahu, anda ingat mereka nak kisah? Tidak.

“Lebih baik saya tidak berdebat atau melakukan apa-apa dengan orang macam tu sebab dia akan merosakkan minda dan perangai kita.”

Elfira menjelaskan, dia sebenarnya bukan tidak pandai tetapi tidak tahu cara untuk menyiang ikan kerana selalunya ia boleh dilakukan oleh pekerja di kedai.

“Saya tidak cakap yang saya tidak pandai, saya cuma kata tidak tahu sebab tidak pernah tahu. Selalunya kedai yang siangkan. Kenapa ada beza ke kedai siang dengan kita siang? Kejap lagi nak cuba gorenglah ada beza ke tak. Tak pandai jaga mulut tu ada beza,” tulis Elfira.

Biasalah bila jadi selebriti semuanya serba tak kena di mata netizen. Tapi netizen pun kena ingat selebriti pun manusia biasa. Tiada masalah pun jika seorang wanita itu tidak tahu menyiang ikan sebab semua itu boleh belajar perlahan-lahan.


Sering Letih Walaupun Bersahur? Amalkan Ini Untuk Kekal Cergas Ketika Puasa!

Di bulan Ramadan ini, pasti ramai yang sedang memikirkan tips-tips untuk kekal cergas dan bertenaga dalam bulan puasa.

Kali ini kami akan kongsikan dengan ada satu tips yang mudah untuk sentiasa mengekalkan kecergasan badan anda meskipun anda tidak mengambil makanan yang berat ketika bersahur.

Susu Lemak Rendah Kurma MARIGOLD HL sangat sesuai untuk anda amalkan seisi keluarga ketika bersahur. Ternyata khasiat buah kurma dapat memberikan anda tenaga berpanjangan di samping dapat menghindari daripada keletihan yang berpanjangan.

Tambahan lagi, buah kurma dianggap sebagai super food yang memberikan banyak manfaat dari segi kesihatan.

Umum pasti mengetahui, kurma mengandungi nilai nutrisi yang sangat hebat, mempunyai serat yang tinggi, mampu meningkatkan kesihatan otak sekaligus dapat melawan penyakit berjangkit dek kerana nilai antioksidan yang ada pada buah kurma.

Dengan Susu Lemak Rendah Kurma MARIGOLD HL anda akan tampil dengan fizikal yang bermaya meskipun dalam bulan puasa. Pengambilan setiap kali sahur mampu membuatkan anda cepat kenyang.

Nak-nak lagi, Susu Lemak Rendah Kurma MARIGOLD HL adalah adunan yang diperkaya dengan khasiat kebaikan dan kemanisan kurma segar bersama Susu Lemak Rendah MARIGOLD HL.

Susu berperisa kurma ini diperkuat dengan sembilan vitamin penting, khususnya vitamin A, B1, B3, B6, B12, C, D3, E dan Asid Folik.

Bukan itu sahaja, susu yang bakal memberikan anda kelebihan berganda ketika berpuasa ini juga mempunyai kandungan kalsium lebih tinggi dan kandungan lemak dan laktosa lebih rendah berbanding jenama susu lain yang boleh didapati di pasaran!

Senang cerita dengan Susu Lemak Rendah Kurma MARIGOLD HL mampu memastikan badan anda terus terhidrat dan bertenaga sepanjang tempoh berpuasa.

Susu Lemak Rendah Kurma MARIGOLD HL  adalah satu-satunya susu pasteur yang memberikan keseimbangan tinggi dan rendah yang sempurna!

Secara amnya dengan Susu Lemak Rendah Kurma MARIGOLD HL dapat membantu anda cara diet yang seimbang sekaligus tidak menghalang anda untuk melaksanakan tugas harian anda.

Susu yang cukup berkhasiat ini juga boleh diminum begitu sahaja, dan boleh dipelbagaikan dalam resipi pencuci mulut atau dituang ke atas bijirin atau membuat oat sarapan pagi.

Dengan nutrien yang mencukupi dari Susu Lemak Rendah Kurma MARIGOLD HL ini, anda dapat mengatasi kecemasan dan kelemahan untuk melakukan ibadah berpuasa.

Jadi apa tunggu lagi, jika anda ingin tampil cergas di bulan puasa, jangan lupa untuk ambil satu gelas Susu Lemak Rendah Kurma MARIGOLD HL yang membekalkan khasiat tenaga berpanjangan untuk badan dan minda anda. Selamat mencuba!


“Cukup-Cukuplah Dengan Baby Sayang”

Nampaknya, Mira Filzah sendiri sudah mula tidak selesa dengan ungkapan “baby sayang” yang dipopularkan olehnya secara tidak sengaja itu yang kini tular di media sosial.

Mira memberitahu, ke mana sahaja dia pergi sehinggalah ke bazar Ramadan, ramai yang memanggilnya dengan nama panggilan itu. Bagaimanapun, Mira berkata sudah cukuplah dengan panggilan tersebut.

“Cukup-cukuplah dengan panggilan ‘baby sayang’ tu”. Bila dah terlalu kerap, saya rasa cukup-cukuplah dengan panggilan itu,” katanya kepada Harian Metro.

Ditanya mengenai kes lelaki menembak monyet melibatkan ungkapan tersebut, Mira menyifatkan tindakan itu sangat kejam dan tidak sangja sehingga ada haiwan yang menjadi mangsa.

“Saya tengok video itu sekali dan tak sanggup nak tengok lagi sebab terlalu sedih. Rasa serba salah pun ada. Perkataan itu sepatutnya digunakan secara positif untuk orang yang kita sayang. Tapi, individu itu menyalahgunakannya dan saya tak tahu apa masalah dia,” katanya.

Terdahulu, polis menahan seorang pengusaha kebun pisang dan anaknya selepas dipercayai terbabit dalam kejadian menembak kepala seekor monyet yang terkurung dalam sangkar sehingga mati.


Filem Men In Black: International Kembali Hangatkan Pawagam Jun Ini!

Setelah hampir 7 tahun, filem kegemaran ramai sunyi, kini pada tahun 2019 filem Men In Black: International kembali menggegarkan pawagan dengan misi terbaru.

Jika dahulu filem Men In Black ini dibintangi oleh pelakon terkenal Will Smith dan Tommy Lee Jones sebagai watak utama yang berbaju hitam.

Namun kali ini misi masih diteruskan tetapi dengan lakonan mantap oleh Cris Hemsworth dan Tessa Thompson sebagai watak utama dalam Men In Black: International.

Lebih dasyat dan mempunyai lebih banyak misi di dalam Men In Black: International ini yang akan membuatkan anda tak sabar untuk menonton filem bergenre action komedi arahan F. Gary Gray.

Secara ringkasnya, Cris Hemsworth mewakili agen H bergabung bersama Tommy Lee Jones dari agen M yang mempunyai misi yang sama iaitu menyelamatkan bumi daripada serangan alien.

Agen rahsia Men in Black: International berpusat di London, terlibat dalam serangan alien yang membuat mereka berkeliling dunia untuk menyelamatkan penduduk daripada ancaman terbesar yang didalangi oleh sekumpulan alien.

Tapi jangan anda tak tahu, selain agen H dan agen M terdapat banyak watak-watak baru yang akan beraksi dalam filem ini. Sebagai contoh adalah Rebecca Ferguson, Liam Neeson, Emma Thompson, Rafe Spall, Kumail Nanjiani, Stephen Wight, Jess Radomska, Andy Beckwith, Nasir Jama, Les Twins, Penelope Kapudija, Davina Sitaram, dan Viktorija Faith.

Lebih menarik lagi setiap daripada mereka mempunyai peranan masing-masing dalam filem yang bakal menggegarkan pawagam Jun ini.

Peminat tegar filem aksi komedi ini jangan lupa untuk terjah pawagam berdekatan anda untuk lihat sendiri apa sebenarnya yang berlaku dan mampukah agen H dan agen M menyelamatkan dunia daripada serangan alien.

Yang paling penting, akan wujud beberapa alien yang cute untuk menjatuhkan misi Cris Hemsworth dan Tommy Lee Jones. Sama-sama kita saksikan kesudahan filem Men In Black: International ini nanti.

Nah kami belanja anda trailer Men In Black: International untuk bakar lagi semangat anda terjah pawagam nanti.


Tak Jadi Kahwin, Atikah Terima Banyak Tawaran Berlakon

Mengikut perancangan sepatutnya 15 Mac lalu, Atikah Suhaimie sudah pun menjadi isteri kepada Awi Rafael. Namun, sudah ditakdirkan tiada jodoh antara mereka apabila majlis perkahwinan dibatalkan pada saat akhir.

Selepas hasratnya untuk mendirikan rumah tangga dua bulan lalu tidak kesampaian, Atikah memberitahu dia banyak menerima tawaran berlakon. Katanya lagi, dia banyak sibukkan diri supaya tidak memikirkan apa yang telah berlaku.

“Alhamdulillah, tawaran lakonan juga semakin banyak. Memandangkan kini saya kembali aktif, saya mengelak daripada terlalu memikirkan apa yang pernah terjadi.

“Jika saya tidak teruskan kehidupan dan sentiasa mengimbau kembali kenangan dahulu, saya mungkin akan terasa hati. Oleh kerana itu, lebih baik saya sibuk bekerja,” katanya kepada Kosmo!

Atikah memberitahu meskipun tiada jodoh antaranya dengan Awi, namun hubungan mereka masih rapat memandangkan mereka berdua sudah berkawan selama tujuh tahun.

“Kami masih berhubungan antara satu sama lain. Saya kenal Awi lebih lama berbanding tempoh kami berdua mengikat tali pertunangan.

“Awi seorang yang sangat baik. Saya tidak sanggup membuang sisi baik Awi yang saya kenali sejak tujuh tahun lalu hanya kerana kegagalan hubungan kami.

Dalam pada itu, Atikah berkata dia kini lebih terbuka untuk berkawan dengan sesiapa saja dan mampu mengawal kesedihan hasil sokongan ibu bapa.


Netizen Pertikai Vivy Yusof Dilantik Ahli Lembaga Pengarah UiTM

Sebut sahaja jenama dUCk scarves, pasti ramai tahu siapa pengasasnya. Terbaru, usahawan tudung terkemuka itu iaitu Datin Vivy Yusof dilantik sebagai Ahli Lembaga Pengarah Universiti Teknologi Mara (UiTM). Perkara itu dikongsikan melalui laman Facebook rasmi UiTM.

Menerusi Instagram, Vivy juga turut memaklumkan perkhabaran gembira itu bersama pengikutnya. Vivy berkata, beliau akan menjalankan tanggungjawab yang diberikan dengan baik dan penuh tanggungjawab.

“Alhamulillah, saya telah diberi tanggungjawab yang besar oleh Menteri Pendidikan sebagai ahli lembaga pengarah termuda Universiti Teknologi Mara (UiTM). Saya amat menghormati Pengarah Urusan dan ahli lembaga lain di atas usaha keras mereka.

“Meskipun saya tidak memiliki pengalaman sama seperti mereka, saya berharap dapat memberi sumbangan terbaik daripada segi idea dalam membawa pembaharuan untuk manfaat bersama dalam industri pendidikan. Bismillah untuk tugasan baharu ini!”

Bagaimanapun, hasil tinjauan di laman Facebook rasmi UiTM, perlantikan tersebut menimbulkan rasa kurang senang netizen dimana rata-rata mereka berpendapat ramai lagi individu lain yang lebih layak memikul tanggungjawab berkenaan berbanding Vivy.

Kata netizen lagi, ada beberapa alumni UiTM yang boleh dilantik antaranya pereka fesyen terkenal Rizalman, Hatta Dolmat, Rizman Ruzaini dan Yuna. Malah ramai yang tertanya-tanya apa yang membuatkan usahawan itu layak memegang jawatan tersebut.

Untuk pengetahuan anda, Vivy merupakan graduan lulusan undang-undang dari London School of Economics di United Kingdom.

Vivy pernah memenangi pelbagai anugerah antaranya Bella Business Award 2013, Women’s Weekly Malaysia’s Finance and Commerce Nominee untuk anugerah Great Women of Time Awards 2015, 60 Wanita Inspirasi Nona, Young Entrepreneur Award daripada Tribute To Women Malaysia dan banyak lagi.


Rindu Pada Anak, Netizen Mahu Aliff Berbaik Dengan Bella

Kemelut rumah tangga Aliff Aziz dan Bella Astillah akhirnya bertemu titik noktah selepas pasangan itu sah bercerai talak satu di Mahkamah Rendah Syariah Wilayah Persekutuan, Kuala Lumpur, Khamis minggu lalu.

Selepas hampir seminggu bercerai, semalam Aliff Aziz dilihat memuat naik foto bersama anaknya di akaun Instagram miliknya. Menerusi perkongsian itu, Aliff meluahkan rasa rindu pada anaknya dan berharap anaknya, Ayden Adrean sentiasa mengingati dirinya.

Entri itu mendapat pelbagai reaksi daripada netizen yang memberikan kata-kata semangat kepada Aliff agar tidak mengulangi lagi perbuatannya itu. Malah yang berharap dia berbaik semula dengan bekas isterinya demi anak mereka yang masih kecil.

Ibu Aliff Aziz, Siti Hafiza juga turut meninggalkan komen meminta Aliff menjadikan apa yang berlaku itu sebagai satu pengajaran buat dirinya.

Aliff dan Bella bercerai talak satu pada 16 Mei lalu. Menerusi perkahwinan yang dibina selama tiga tahun, pasangan itu dikurniakan seorang anak lelaki, Mohamad Ayden Adrean kini berusia dua tahun.


Tengok Lakonan Suami, Wawa Zainal Sedih Ingat Perangai Lama

Pasti ramai yang tahu drama Cari Aku Di Syurga kini sedang hangat ditayangkan di kaca televisyen. Mesti ramai yang geram dengan watak Lisa lakonan Janna Nick sering memarahi suaminya, Anas yang dilakonkan oleh Aeril Zafrel.

Riak muka Aeril Zafrel dalam satu babak drama tersebut turut memberi kesan kepada Wawa Zainal. Wawa berkata dia mengakui pernah melalui fasa tersebut namun bersyukur suaminya sentiasa bersikap tenang dan banyak bersabar dengan perangainya.

???? cried a lot bila tgk muka kesian anas / aeril cemni .. sebab masa awal perkahwinan dlu i harimau jugak..suka marah2 dia .biasa la masa tu budak2,tak matang? (tapi xde la teruk mcm ciklisa tu).. tpi aeril tenang mcm tu la reaction dia sama mcm dlm tv?? ? sabar je dgn perangai isteri dia?nasib baik la i insaf cepat.. jadi isteri yg baik da? .. korang tanya ada ke lelaki sebaik anas ? yg tak melukai hati isteri nya..ada… ada je…kalau ada tu hargai la.. jgn sesekali sia -siakan nya???? ehh rindu nya dgn @aeril_zafrel . tgk dlm tv jela mampu .. kjp sj lagi guys #cariakudisyurga . standby cpt!

A post shared by  Wawa Zainal ™? (@w4w4_zainal) on May 23, 2019 at 6:46am PDT

“Saya menangis tengok muka kesian Anas (Aeril) macam ni. Sebab masa awal perkahwinan dulu saya harimau juga suka marah-marah dia. Biasa la tu masa tu budak-budak, tak matang. Tapi tak ada la teruk macam cik Lisa tu.

“Tapi Aeril tenang macam tu la reaksi dia sama macam dalam TV. Sabar je dengan perangai isteri dia,” tulisnya di Instagram.

Menurut Wawa, dia bernasib baik menyedari tentang perangainya itu dan berubah menjadi isteri yang lebih baik. Katanya lagi, masih wujud lelaki yang baik dan tidak pernah melukai hati isterinya.

“Nasib baik la saya insaf cepat. Jadi isteri yang baik dah. Korang tanya ada ke lelaki sebaik Anas? Yang tak melukai hati isterinya? Ada je. Kalau ada tu hargailah. Jangan sesekali sia-siakannya,” tulisnya lagi.

Aeril Zafrel dan Wawa Zainal mendirikan rumah tangga pada tahun 2012 dan dikurniakan dua orang cahaya mata, Attar dan Hayla. Wawa kini sedang hamil anak ketiga dan usia kandungan sudah memasuki dua bulan.


“Orang Lain Buka Kedai Makan, Kau Pun Nak Buka”

Sekarang kita dapat lihat semakin ramai selebriti memilih untuk membuka kedai makan atau kafe. Maklumlah, kebiasaannya kalau selebriti buka kedai makan, pasti akan diserbu peminat.

Tidak ketinggalan pelakon Elfira Loy turut mempunyai kafenya sendiri yang diberi nama Love Me Seven Days di Alam Damai, Cheras yang dibuka pada tahun 2015.

Namun, baru-baru ini ada cerita tak sedap didengar apabila seorang pengguna Twitter berkongsikan pengalaman buruk berbuka puasa di kafe tersebut. Menurutnya, dia sudah membuat tempahan untuk berbuka puasa di situ dan bayaran deposit sudah pun dibuat.

Bagaimanapun, apabila tiba di kafe tersebut, pihak kafe memberitahu mereka terlepas pandang tempahannya dan mengatakan dia membuat tempahan dengan menghubungi nombor telefon yang salah.

Perkongsian netizen itu mendapat perhatian warga Twitter lain yang mengatakan terdapat pelbagai komen negatif terhadap kafe tersebut di Google Reviews.

Ada seorang netizen turut berkongsikan kisahnya berkunjung ke kafe tersebut di mana makanan mengambil masa yang lama untuk dihidangkan kepada pelanggan.

Dalam pada itu, ada yang mendakwa kafe tersebut sudah bertukar pengurusan namun tidak dapat dipastikan kesashihan perkara itu. Apa pun kita nantikan sahaja penjelasan Elfira mengenai isu ini.


Iklan Raya Watsons Ini Sesuai Untuk Orang Yang Suka Kemeriahan Masa Balik Kampung!

Nak dekat musim raya inilah banyak iklan-iklan raya yang win anda akan tonton. Demi menyambut mood raya yang berlegar-legar di kalangan Umat Islam, Watsons turut mengeluarkan iklan raya.

Semasa pelancaran iklan raya Ada Hati Raya Menjadi-jadi Watsons, penonton turut dihiburkan dengan persembahan tradisional tarian zapin.

Menariknya, kali ini Watsons menampilkan Ayda Jebat sebagai watak utama dalam iklan raya Watsons iaitu Ada Hati Raya Menjadi-jadi.

Jika anda tonton video raya Watsons ini, kami percaya ramai yang kuat berangan seperti Ayda Jebat dalam video ini kan.

Terbaru, Watsons menerusi kempen Ada Hati Raya Menjadi-jadi telah bekerjasama dengan 30 rumah kebajikan di seluruh Malaysia dengan mendermakan pelbagai barangan jenama Watsons bernilai RM100,000 untuk membawakan keceriaan dan kegembiraan menjelang Hari Raya.

Kempen Ada Hati Raya Menjadi-jadi bertujuan untuk mengingatkan rakyat Malaysia agar turut mengingati golongan-golongan yang memerlukan.

Melalui kempen ini Watsons juga mengharapkan setiap pelanggannya sentiasa Tampil Hebat, Berasa Hebat sepanjang masa dengan setiap barangan Watsons.

Jadi kepada anda yang ingin sentiasa Tampil Hebat, Berasa Hebat jangan lupa untuk terjah Watsons untuk menikmati tawaran istimewa oleh Watsons. Antaranya:

Promosi jualan Hari Raya oleh Watsons sehingga 50% sedang berlangsung sekarang hingga 12 Jun ini di cawangan-cawangan Watsons di seluruh negara dan dalam talian.

Sebanyak 60 pemenang bertuah daripada ahli-ahli Watsons yang membuat pembelian berjumlah RM50 ke atas untuk mana-mana produk jenama Watsons berpeluang untuk menghadiri “Meet & Greet Session” bersama Ayda Jebat.

Ahli Watsons yang membuat pembelian minimum sebanyak RM100 dalam satu resit termasuk salah satu jenama yang mengambil bahagian berpeluang untuk memenangi hadiah-hadiah bernilai lebih RM1 juta dengan mengimbas resit dan menghantar ke https://www.watsons.com.my/promo-rayacontest.

Tertakluk kepada pembelian di mana-mana cawangan Watsons di seluruh negara dan dalam talian dari sekarang hingga 12 Jun 2019.


“Bayi Tak Aktif Bukan Sebab Saya, Tapi Kerana Kecaman Netizen”

Meskipun tidak lagi bergelar suami isteri, kisah rumah tangga Pencetus Ummah (PU) Abu masih mendapat perhatian ramai lebih-lebih lagi mengenai kebajikan bekas isterinya, Ain Afini yang kini sedang sarat hamil.

Terdahulu, Ain Afini mendedahkan anak yang kandungnya tidak aktif akibat dari tekanan yang dialaminya. Bagaimanapun, PU Abu meluahkan rasa kecewa apabila ada yang mendakwa dia menjadi punca anak dalam kandungan bekas isterinya itu terjejas.

“Saya direct PM (private message) dengan Ain dan dia sebut baby tak aktif bukan disebabkan saya, sebaliknya dia stress kerana kecaman dan kritikan daripada netizen sendiri. Keluarga Ain juga memaklumkan dia perlu rehat dan tak boleh stress,” katanya kepada mStar Online.

Kata PU Abu lagi, bayi kurang aktif dalam kandungan adalah perkara biasa yang dilalui kebanyakan ibu hamil. Tegasnya lagi, perkara itu berlaku bukan disebabkan dirinya tetapi kecaman netizen terhadap bekas isterinya.

“Sebenarnya insiden bayi tak bergerak itu berlaku dua hari sebelum kami naik ke mahkamah. Baby tak aktif itu perkara biasa yang berlaku dalam kalangan ibu-ibu hamil.

“Cuma apa yang berlaku bukanlah disebabkan saya ‘bantai’ dia untuk naik court. Sebaliknya kecaman netizen terhadap dia,” katanya.

Dalam pada itu, PU Abu berkata sejak kes rumah tangganya menjadi perhatian ramai, hubungannya dengan keluarga terjejas malah turut disisih teman rapat.

Terdahulu dalam satu kenyataan, PU Abu yang bakal menimang cahaya mata lelaki berjanji tidak kan sesekali mengabaikan tanggungjawab terhadap anaknya itu yang dijangka lahir pada Julai depan.


Video Hairul Azreen Goreng Nugget Dikritik?

Jika sebelum ini Aeril Zafrel mengejutkan isteri ditengah malam demi menikmati masakan air tangan isteri, tapi lain pula dengan Hairul Azreen yang sanggup masak sendirian kerana tidak mahu menganggu isteri yang sedang tidur.

Begitula ceritanya dalam sebuah video yang dikongsikan Hairul di Instagram. Dalam video terbabit, riuh rendah Hairul ‘berperang’ menggorang nugget sendirian di dapur kerana enggan menganggu isteri yang sudah tidur.

Di ruangan komen pula, Hanis sempat meninggalkan komen bertanyakan mengapa Hairul tidak kejutkannya dari tidur untuk memasak dan jawapan Hairul yang sweet itu sekaligus buat ramai gadis terpegun.

Kemudian ramailah peminat mengimpikan mempunyai suami yang penyayang dan sweet seperti Hairul yang sangat berdikari. Pun begitu lain pula ceritanya di laman Twitter apabila ramai mempersoalkan video terbabit.

Selain mempersoalkan siapa yang mengambil video berkenaan jika Hanis sedang tidur, malah ada juga hairan mengapa pasangan ini berkomunikasi di laman sosial berbanding face to face sedangkan mereka tinggal sebumbung.

Biasalah apabila selebriti memuat naik sesuatu ke laman sosial, pasti timbul pelbagai reaksi. Ada yang berfikiran positif dan ada juga yang sebaliknya. (rtky/w)

Ini sebab kenapa budak gym bila diet, makanan semua tak nak ada minyak, baru saya faham ?

A post shared by  HAIRUL AZREEN IDRIS (@hairulazreen) on May 22, 2019 at 12:05pm PDT


Syafiq Kyle Sah Bercinta Dengan Mimi Lana

Sering dilihat keluar bersama, Syafiq Kyle mengakui mempunyai hubungan istimewa dengan pelakon baru, Mimi Lana. Bagaimanapun Syafiq mengambil langkah berjaga-jaga untuk tidak terlalu terbuka bercerita mengenainya.

“Kami memang sudah lama berkawan dan dia teman istimewa saya. Saya juga tidak selesa meletakkan status bercinta kerana kami tidak pernah berbincang mengenai perkahwinan atau bertemu keluarga masing-masing”

“Saya belajar daripada kesilapan lalu, begitu terbuka bercerita, tetapi terpaksa menanggung kesan ia tidak menjadi kenyataan. Apabila berkawan, kami memang bersepakat untuk tidak menghebahkan kepada sesiapa”

Jelas Syafiq lagi, keputusan untuk tidak menghebohkan hubungan itu dipersetujui oleh kedua mereka. Malah sehingga kini hubungan mereka masih belum mencapai fasa untuk mengenali keluarga masing-masing.

“Masing-masing ada impian yang ingin dikejar dan kami menghormati pandangan satu sama lain. Tetapi, itu tidak bermakna kami cuba menyorokkan perkara yang benar. Ada juga yang pernah terserempak ketika kami keluar bersama,” katanya. (rtky/w)


Ammar Alfian Mengaku Curang, Mahu Selamatkan Perkahwinan

Kisah rumah tangga pelakon Ammar Alfian dan isterinya Nellisa Nezam masih tiada kesudahan. Semalam, Nellisa tampil mendedahkan bukti perbualan menunjukkan Ammar mengakui meniduri wanita lain dan memohon maaf kepadanya.

Terbaru menerusi Instagram, Ammar tampil memohon maaf dan mengakui dia curang. Katanya lagi, membuat pilihan berdiam diri dan mahu menyelesaikan masalah itu namun isterinya mahu memalukannya kepada umum.

“Saya sudah pun meminta maaf berkali-kali sebelum ini pada isteri saya, tapi ini hukuman yang saya dapat dari dia. Saya redha dan terima kerana ini semua dari Allah.

“Pada semua saya minta maaf. Saya pendosa dan saya percaya Allah akan memaafkan hambaNya yang datang padaNya. Isteri saya yang memilih saya penyelesaian seperti ini. Harap dia berpuas hati setelah motif tercapai,” tulisnya.

Terdahulu, Nellisa mendakwa suaminya berlaku curang ketika dia sedang sarat hamil enam bulan. Bagaimanapun, Ammar memilih untuk berdiam kerana semua itu sekadar fitnah.

Katanya lagi, isterinya turut mengakui kesilapannya kerana memuat naik kenyataan di Instagram. Namun, Nellisa mendakwa Ammar memutar belit permohonan maafnya sehingga menampakkan dirinya seolah mereka cerita tentang kecurangan suaminya itu.


“Selesai Masak, Saya Tengok Ada RM25,000 Tunai Dalam Beg”

Semalam, rakyat Malaysia dikejutkan dengan berita kemangkatan Paduka Ayahanda Sultan Haji Ahmad Shah. Turut bersedih di atas kemangkatan Almarhum, Che Wan yang sememangnya rapat dengan kerabat di Raja Pahang sedari kecil lagi.

Bercerita pengalaman bersama Paduka Ayahanda Sultan Haji Ahmad Shah, beliau mula mengenali keluarga di Raja Pahang secara dekat ketika menjadi chef di majlis-majlis makan malam yang dianjurkan.

Menurut Chef Wan, Almarhum baginda seorang yang sangat baik dan suka bersedekah. Menu kegemaran baginda adalah mi rebus hasil air tangannya sendiri.

“Kebaikan baginda menjadi bualan orang ramai. Baginda selalu menjadi orang yang baik, suka bersedekah dan memberi makan kepada orang ramai. Malah, Baginda juga sentiasa pastikan semua orang dilayan dengan baik.

“Ada suatu ketika, Tuanku ingin merasa mi rebus hasil tangan saya dan malam itu juga saya masak sendiri mi rebus itu untuknya.

“Apa yang mengejutkan, apabila selesai memasak dan pulang ke rumah, saya dapati ada RM25,000 wang tunai dan hadiah seperti telefon baharu keluaran Samsung dan sebuah kamera berjenama Canon di dalam beg perkakas saya,” katanya kepada Astro Awani.

Kata Chef Wan lagi, beliau menghubungi baginda sama ada baginda mungkin tersalah letak dan jawapan yang diterima ialah Tuanku Sultan sendiri meletakkan ganjaran tersebut sebagai hadiah.

Ujarnya lagi, beliau tidak pernah dibayar sebegitu banyak wang hadiah untuk hidangan mi rebusnya.

Sultan Ahmad Shah Al Musta’in Billah Ibni Almarhum Sultan Abu Bakar, Sultan Pahang kelima mangkat di Institut Jantung Negara (IJN) di Kuala Lumpur kira-kira 8.50 pagi semalam pada usia 89 tahun.


Bukan Main Semua Barang Ada Promosi, Barulah Boleh Raya Sakan Tahun Ini!

Sudah jadi trend masyarakat Melayu zaman sekarang, tiba musim raya sahaja serba-serbi nak tukar baru, kasut baru, pakaian baru dan kelengkapan rumah baru. Senang cerita dari A hingga Z nak baru.

Tetapi bila datang part harga semuanya termenung lihat harga yang tak masuk akal dengan barangan yang dijual.

Kali ini anda tak perlu risau bab harga, grab sahaja barangan apa yang anda inginkan dan semuanya anda boleh dapat dengan harga promosi hanya di LuLu Hypermarket & Department Store.

Di bawah satu bumbung sahaja anda boleh dapat barangan yang anda inginkan dari baju raya sehinggalah barangan basah, semuanya ada sale kaw-kaw.

Jika anda mahu mencari baju raya, kasut raya beg raya, atau barangan lain seperti telefon bimbit, kelengkapan rumah, perabot rumah, mainan dan bagasi raya bolehlah terjah LuLu Hypermarket & Department Store.

Bukan itu sahaja, penjimatan besar akan berlaku kepada produk harian, barang-barang segar, dan barangan runcit sebanyak sehingga 70% tahu. Nak barangan murah jangan lupa terjah sekarang, okey. Promosi jualan Ramadan ini akan berakhir pada 10 June ini.

Tapi jika anda inginkan kelengkapan rumah yang berjenama dan pastinya tahan lama, nak-nak lagi dengan harga promosi anda boleh kunjungi Bazar Raya yang sedang berlangsung dan akan tamat pada 9 Jun ini.

Bazar Raya ini terdapat pada aras 2 LuLu Hypermarket & Department Store. Kali tu, bolehlah anda grab barang-barang promosi must have Raya seperti barangan isi rumah dan barangan rumah, elektrik, elektronik, kasut dan bagasi.

Jenama besar seperti Philips, Panasonic, Sony, Samsung, LG, Sharp, Tefal, JBL dan banyak lagi pun ada tahu. Inilah masa yang tepat untuk berikan rupa baru kepada rumah anda sempena musim Raya yang akan datang!

Bukan itu sahaja, di LuLu Hypermarket & Department Store ini juga anda boleh dapat hadiah lumayan  seperti Proton X70 (hadiah utama), Apple iPhone 7+, UHD LED TV dan baucer daripada Lulu hanya dengan menyertai Dream Drive Contest yang sedang berlangsung sekarang sehingga 1 September ini.

Anda hanya perlu berbelanja sebanyak RM75 dan ke atas (dalam satu resit) untuk layak mendapatkan satu kupon cabutan bertuah. Hanya perlu isikan butiran diri anda, dan masukkan ke dalam kotak yang disediakan di tingkat bawah, dan seterusnya berdoa agar anda terpilih sebagai salah seorang pemenang. Mudah bukan!

Sebut sahaja bab pemenang pastinya ada langkah-langkah pemilihan bukan? Terdapat 2 sesi pemilihan pemenang. Sesi pertama akan diadakan pada 5 Julai ini manakala sesi kedua akan berlangsung pada 6 September 2019 nanti.

Tambah menarik lagi di LuLu Hypermarket & Department Store ini, bukan sahaja dapat harga promosi untuk setiap barangan.

Di hypermarket yang mesra pengguna ini juga turut berlangsung promosi mingguan yang diadakan setiap minggu.

Anda boleh menikmati makanan segar, makanan panas, roti dan barangan runcit, serta item terpilih dari kategori lain dengan harga runtuh sepanjang promosi hujung minggu ini berlangsung!

Jadi apa tunggu lagi, bukan nanti tunggu raya sahaja ada sale, di LuLu Hypermarket & Department Store ini setiap minggu ada sale.

Sebelum orang lain grab harga promosi ini lebih baik anda grab dahulu. Barulah raya tahun ini serba-serbi baru dan meriah.


Aliff Aziz Tenang Jawab Kritikan Netizen Di Instagram

Selepas melalui pelbagai episod getir dalam kontroversi skandalnya, semalam buat pertama kalinya Aliff Aziz mengemas kini akaun Instagramnya dan memuat sekeping gambarnya memakai baju berwarna putih.

Malah selepas penceraiannya bersama isteri, Bella Astilah minggu lalu, buat pertama kalinya Aliff membuka ruangan komen di akaun Instagramnya kepada umum. Seperti dijangka ramai membanjiri ruangan komen tersebut.

Tindakan Aliff membuka ruangan komen membuatkan ramai meninggalkan komen tidak puas hati yang lama terbuku di hati netizen. Di ruangan komen, Aliff berterusan dicaci maki kerana kesilapannya sebelum ini.

Tetapi tidak kurang juga yang tampil menasihati Aliff dengan baik dan mendoakan pelakon itu agar berubah. Namun apa yang menjadi perhatian, komen balas Aliff yang tenang menjawab setiap komen biarpun dikecam.

Munngkin dengan cara membuka ruangan komen, dapat menolong Aliff meneruskan kehidupan hitam yang dilaluinya. Setiap manusia tidak lari dari membuat kesilapan, kita doakan yang baik-baik saja. (rtky/w)


"Tuduhan Itu telah Mencalarkan Maruah keluarga Saya"

Akibat terpalit dengan kontroversi skandal melibatkan Aliff Aziz, wanita yang bergelar janda, Meri Fina berang apabila beliau dituduh bekerja sebagai pelayan pelanggan (GRO) oleh beberapa blog di media sosial.

“Selepas gambar mesra saya dan Aliff tersebar minggu lalu, wujud pula individu yang cuba menyimbah minyak ke api dengan memberikan kenyataan palsu kepada beberapa blog yang tak beretika”

“Mereka mendakwa saya bekerja sebagai GRO dan akan mengikis wang lelaki hidung belang. Ia tuduhan yang sangat melampau, buktikan jika ia benar!. Ada pula yang menfitnah saya hanya sekadar tinggal menumpang di hotel”

Menurut Meri, tuduhan liar yang telah tersebar di media sosial itu telah mencalarkan maruah keluarganya yang ini kini menetap di Pulau Pinang yang terpaksa menangung cacian netizen kepada mereka.

“Sedangkan wartawan sendiri pernah datang ke kediaman saya di Wangsa Maju. Perkara ini sedikit sebanyak memberi kesan kepada kerjaya saya sebagai model, malah keluarga di Pulau Pinang juga terkena tempias cacian netizen,” katanya.

Selain itu, Meri turut menjelaskan dakwaan netizen mengenai warganegara beliau yang berasal dari Indonesia. Jelas Meri, beliau sudah mendapat status permastautin tetap (PR) dan memiliki kad pengenalan merah. (rtky/w)


Isteri Ammar Alfian Nafi Reka Cerita, Dedah Bukti WhatsApp

Nampaknya, kemelut rumah tangga pelakon Ammar Alfian dan isterinya Nellisa Nezam masih lagi berlarutan.Terdahulu, Nellisa mendakwa suaminya berlaku curang ketika dia sedang sarat hamil enam bulan.

Berikutan dakwaan tersebut, Ammar tampil tampil mempertahankan diri. Menurut Ammar, dia memilih untuk berdiam kerana semua itu sekadar fitnah. Katanya lagi, isterinya turut mengakui kesilapannya kerana memuat naik kenyataan di Instagram.

Bagaimanapun, menerusi Insta Story Nellisa tampil mendedahkan bukti pelbualannya bersama suaminya menunjukkan Ammar mengakui meniduri wanita lain dan memohon maaf kepada isterinya.

Nellisa turut mendakwa Ammar memutar belit permohonan maafnya sehingga menampakkan dirinya seolah mereka cerita tentang kecurangan suaminya itu.

“Saya tidak akan duduk dan berdiam diri ketika si penipu, curang ini memanipulasi dan memberi gambaran seolah-olah saya pula yang menipu. Kamu fikir saya ada masa dan tenaga untuk menuduh suami sendiri curang ketika saya sedang hamil?”

“Mereka bukan bodoh untuk menilai kamu yang pernah ada rekod lampau. Saya tidak terkejut sekalipun dia sudah memperbodohkan saya selam tiga tahun,” katanya.

Dalam pada itu, Nellisa turut menegaskan kenyataannya sebelum ini adalah benar dan bukanlah fitnah. Nelissa juga turut memberi pesanan kepada Ammar berhenti berpura-pura menjadi mangsa keadaan.


Jawapan Berkaitan Agama Meragukan, Pendakwah Tegur Fynn Jamal

Baru-baru ini, Fynn Jamal ada menjawab beberapa soalan berkaitan agama dari pengikutnya di Instagram. Bagaimanapun, tindakan Fynn Jamal itu mendapat perhatian seorang pendakwah Musytaq Al-Ash’ari yang menegur tindakan penyanyi itu.

Menerusi Insta Story, Fynn Jamal menjawab persoalan netizen mengenai tamatnya waktu sahur sama ada ketika Imsak atau pun Subuh. Fynn Jamal memberikan jawapan bahawa tiada sebarang dalil mengenai waktu imsak.

Kata Fynn Jamal lagi, dibolehkan untuk menghabiskan makanan atau minuman walaupun ketika itu azan Subuh dilaungkan. Bukan itu sahaja, satu lagi jawapan diberikan Fynn Jamal dikatakan meragukan dimana ianya melibatkan tentang hukum dalam solat.

Namun, menurut Musytaq pandangan Fynn itu dikatakan salah. Beliau menjelaskan, seseorang itu harus berhenti makan dan minum sekiranya mendengar azan Subuh berkumandang. Ini pula penjelasan lebih lanjut mengenai hukum solat.

Dalam pada itu, pendakwah berkenaan turut memberikan nasihat kepada mereka diluar sana supaya tidak pandai sendiri mengeluarkan hukum. Jika tidak tahu mengaku sahaja tidak tahu kerana kasihan kepada mereka diluar sanaa yang tidak tahu apa-apa tentang perkara tersebut.

Terdahulu, Fynn Jamal pernah mencetuskan kontroversi dan ditegur beberapa ahli agama gara-gara menyamakan solat lelaki dan wanita.


Hana Azraa Kenal PU Abu Sejak Lima Tahun Lalu

Kemelut rumah tangga Pencetus Ummah (PU) Abu dengan bekas isteri Ain Afini sudah pun berakhir apabila pasangan itu disahkan bercerai talak dua minggu lalu.

Sebelum ini teruk dikecam netizen, isteri kepada PU Abu iaitu Hana Azraa mengakui adakalanya dia tidak kuat untuk berdepan dengan kecaman netizen sehingga dirinya menangis.

BACA: PU Abu Mengaku Nikah Dengan Hana Secara Sah Di Malaysia

Masih lagi menutup ruangan komen akaun Instagram miliknya, Hana memberitahu dia bertindak demikian kerana tidak mahu memberi peluang kepada netizen melemparkan fitnah dan kata-kata negatif.

“Kadang-kadang tak kuat juga. Saya menangis je cuma tak update. Bersangka baik dan berada di sekeliling orang-orang positif.

“Bila nak on komen di Instagram? Nanti ya. Sebab saya tak nak buka ruang untuk kalian menfitnah, bergaduh, aib, maki dan sebagainya.

Menjawab persoalan daripada netizen menerusi Insta Story, Hana turut memberitahu dia mengenali PU Abu kira-kira lima tahun lalu. Dalam pada itu, Hana juga turut memohon maaf andai komen balas yang ditinggalkan menyakiti hati sesiapa.

Terdahulu PU Abu menceraikan isterinya yang sarat hamil dan difahamkan penceraian itu berlaku kerana memilih untuk bernikah dengan seorang wanita bergelar janda bernama Hana Azraa.


Fasha Sandha Kongsi Tips Mudah Dapat Zuriat

Baru sahaja dua bulan mendirikan rumah tangga dengan pilihan hatinya pelakon Aidil Aziz, semalam Fasha Sandha mengumumkan berita gembira bahawa dia kini berbadan dua dan mengesahkan kandungannya kini barusia tiga minggu.

Selepas mengumumkan perkhabaran gembira itu, Fasha memberitahu ramai yang bertanyakan padanya tip untuk mendapatkan zuriat. Fasha berkata, rezeki zuriat itu berkat berdoa kepada Allah dan percaya kepada keajaiban doa itu.

“Ramai bertanya, apakah tips mudah hamil, ramai juga DM untuk mengadu dan bertanya tips untuk bahagia di peluang kedua, ada mengadu kahwin dah lama tapi belum hamil, ada juga DM mintak kekuatan selepas penceraian.

“Saya ingin kongsi pada semua. Jawapannya adalah ‘Doa’, Percayalah pada keajaiban Doa. Its Miracle.

“Selepas pada bulan pertama berkahwin, suami bertanya saya, adakah saya hamil, jawapan saya, belum lagi sayang. Dia kata dia nak cepat dapat baby sebab kawan-kawan di umur dia kebanyakan dan 2-3 anak. Oh.. dia nak mintak baby cepat.

“Bila masuk bulan kedua, saya terus menukar pattern doa saya, saya tambah kan ayat lain dalam doa, dan saya berusaha, syukur Allah makbulkan dalam masa yang singkat,” tulis Fasha.

Dalam pada itu, Fasha juga turut meminta kepada mereka yang sudah lama berkahwin dan menantikan zuriat untuk mencuba cara tersebut kerana Allah Maha Mendengar.

Fasha dan Aidil selamat bergelar suami isteri dengan sekali lafaz pada 30 Mac lalu dalam majlis yang berlangsung di kampung halaman Fasha di Perlis.


Ammar Alfian Tampil Beri Penjelasan Isu Curang

Setelah pelbagai spekulasi timbul selepas dakwaan berlaku curang terhadap isteri yang sedang hamil, Ammar Alfian tampil mempertahankan diri. Menurut Ammar, beliau memilih untuk berdiam kerana semua itu sekadar fitnah.

Selain itu, Ammar memberitahu isterinya, Nelissa Nezam turut mengakui kesilapannya kerana memuat naik kenyataan di Instagramnya. Malah Ammar juga telah memaafkan isterinya dan orang luar yang menfitnah.

“Saya memilih untuk berdiam diri kerana anda tidak layak mengetahui kebenaran yang anda tidak akan pernah tahu. Untuk pengetahuan, isteri saya sudah memohon maaf atas setiap kenyataan yang dikeluarkan”

Dalam pada itu, Ammar menerusi Instastory turut memberi amaran kepada rakan-rakannya yang telah disekat kerana bertindak mendengar cerita disebelah pihak dan menentangnya dalam kontroversi ini.

“Anda memilih untuk percaya kenyataan sebelah pihak sahaja. Kepada rakan mahupun mereka yang berpura-pura, jika anda disekat atau saya tidak mengikuti anda, ia bermaksud saya tahu anda berdiri untuk menentang saya,” tulisnya. (rtky/w)


Atikah Suhaime Akui Rapat Dengan Bekas Tunang

Walaupun jodoh di antara pelakon Atikah Suhaime dan penyanyi Awi Rafael putus di pertengahan jalan, Atikah menjelaskan hubungan mereka masih rapat memandangkan mereka berdua sudah berkawan selama tujuh tahun.

“Kalau boleh saya tidak mahu putuskan ikatan persahabatan kami. Saya anggap apa yang berlaku itu memang tiada jodoh kami berdua,” katanya yang ditemui di majlis berbuka puasa Astro baru baru ini.

Oleh itu, untuk tidak lagi memikirkan perkara-perkara yang mengecewakan dirinya, Atikah telah menyibukkan diri dengan pelbagai tawaran lakonan dan pengacaraan yang semakin banyak diterimanya.

“Alhamdulillah… setakat ni saya memang terima banyak tawaran berlakon. Selain di Malaysia, saya juga kini turut aktif berlakon di Indonesia.

“Sejujurnya, ini adalah masa yang sangat sibuk buat diri saya. Rasanya kalau tidak sesibuk sekarang, mungkin saya akan terfikirkan perkara lalu yang membuatkan saya rasa kecewa,” katanya.

Atikah juga memberitahu dia kini terbuka untuk berkawan dengan sesiapa sahaja namun tidak mencari dalam soal jodoh kerana percaya ianya akan hadir sendiri apabila tiba masa.

“Saya masih terbuka untuk berkawan dengan sesiapa sahaja. Soal jodoh, bagi saya ia akan datang sendiri. Cuma kita tak tahu lambat atau cepat. Saya pun tak pernah tutup pintu hati” katanya lagi. (rtky/h)


Kejutan Buat Aidil, Fasha Sandha Sahkan Hamil Tiga Minggu

Selepas hampir dua bulan mendirikan rumah tangga dengan pilihan hatinya pelakon Aidil Aziz, Fasha Sandha berkongsikan berita gembira dengan mengumumkan bahawa dia kini sedang berbadan dua.

Perkara itu dikongsikan menerusi sebuah video yang dimuat naik di Instagram suaminya, Aidil Aziz hari ini. Menerusi video tersebut, Fasha membuat kejutan buat suaminya dan kelihatan Aidil menangis kegembiran selepas mengetahui perkhabaran tersebut.

Kena surprised masa photoshoot dekat studio @pinography . Thanks Allah,Isteri & Family.?

A post shared by  Aidil Aziz (@itsaidilaziz) on May 21, 2019 at 2:18am PDT

Fasha memberitahu kandungannya baru berusia tiga minggu dan belum berkesempatan untuk melakukan pemeriksaan lanjut. Kata Fasha lagi, dia turut merasakan perubahan pada dirinya sudah mengandung apabila kebelakangan ini sering muntah.

“Perasaan semakin kuat mengatakan saya mengandung apabila pagi tadi berasa tidak sedap badan.Sebelum datang ke studio fotografi saya terus melakukan ujian menggunakan alat ujian kehamilan dan Alhamdulillah positif.

“Cuma, saya tidak mahu komen banyak sangat mengenai kehamilan ini kerana masih di peringkat awal. Apapun saya bersyukur kerana hajat Aidil untuk cepat dapat anak termakbul,” katanya kepada Harian Metro.

Sementara itu, Aidil turut mengucapkan syukur di atas rezeki yang diberikan serta meminta peminat mendoakan yang baik-baik untuk mereka.


Ini Antara 5 Cabaran Utama Geng Mak-Mak Menjelang Bulan Ramadan!

Menjelang bulan Ramadan, golongan yang paling sibuk dan stress adalah geng mak-mak. Tidak kisah sama ada bekerja mahupun suri rumah sepenuh masa, tapi golongan inilah yang tidak akan lari dari rutin harian mereka di rumah.

Bukan sahaja perlu menguruskan anak-anak tetapi terpaksa melayan kerenah mereka yang tidak menentu setiap hari.

Bercakap soal anak, pasti golongan ini tidak terlepas dari 5 cabaran yang bakal kami kongsikan ini demi untuk melakukan yang terbaik untuk anak dan suami sempena Ramadan.

Tugas pertama geng mak-mak menjelang Ramadan ada menjadi kunci jam yang paling berkesan untuk kejutkan keluarganya bangun sahur. Jika geng mak-mak ni terlajak tidur pasti satu rumah tidak bangun sahur.

Dan bukan itu sahaja, geng ini juga akan masak seawal pagi hanya untuk menyediakan menu sahur yang baru. Cuba bayangkan kalau mak anda tidak kejutkan anda bersahur dan tidak menyediakan menu sahur, agak-agak anda larat tak untuk terus berpuasa?

Bekerja atau suri rumah, jika seseorang wanita itu digelar menerima ‘pangkat’ mak pastinya di fikiran mereka akan memikirkan juadah baru untuk berbuka puasa.

Nak pula mempunyai anak yang banyak ragam dalam bab makanan, memang letih si mak ikutkan karenah anak. Di bulan puasa inilah anak-anak inginkan juadah yang rare dan tugas mak adalah cari menu baru di mr Google.

Itu belum kira lagi ibu yang terkejar-kejar pulang dari tempat kerja dan pergi ke pasar untuk dapatkan barangan basah yang fresh.

Selesai fikir bab juadah, golongan mak-mak ini akan ‘berperang’ dengan anak kecil yang terlalu hiperaktif dalam setiap gerak geri.

Sudahlah berpuasa, nak pula jaga anak yang hiperaktif, mak mana yang tidak letih. Dan ini merupakan cabaran yang paling besar buat geng mak-mak.

Bila mempunyai anak kecil ini, memang tiada masa lah untuk mak-mak menunaikan solat terawih setiap hari dan kerjakan ibadah sunah.

Mana tidaknya, di siang hari letih menjaga anak kecil dan layan ragam-ragam mereka, pastinya di waktu malam geng mak-mak ini keletihan sehinggakan kadang kala tertinggal solat terawih dek kerana terlalu letih melayan keluarga.

Selepas penat bertungkus lumus menyediakan juadah berbuka, melakukan kerja rumah serta melayan kerenah anak-anak, Geng mak-mak perlu segarkan diri dengan sesuatu yang boleh buat anda kekal segar.

Caranya yang paling berkesan dan mujarab untuk mak-mak kembalikan semula kesegaran selepas seharian mengurus anak tanggungjawab yang melanda sepanjang Ramadan hanya dengan menggunakan ubat gigi Darlie Double Action.

Pastikan mak-mak gunakan ubat gigi Darlie Double Action ini pada waktu pagi dan malam sebelum tidur. Kesegaran Darlie Double Action dapat menaikkan ‘mood’ mak untuk kembali ceria dan menghilangkan segala tekanan.

Jika mahu lebih banyak tips untuk mak-mak urus anak dan keluarga di bulan Ramadan jangan lupa untuk tonton ragam Geng Mak-Mak di Astro Gempak yang pastinya menghiburkan!


Skandal Aliff Aziz Minta Maaf Pada Bella Astillah

Kemelut rumah tangga Aliff Aziz dan Bella Astillah akhirnya bertemu titik noktah selepas pasangan itu sah bercerai talak satu di Mahkamah Rendah Syariah Wilayah Persekutuan, Kuala Lumpur, Khamis lalu.

Terdahulu, gadis dengan nama samaran Nismell yang dikaitkan dengan skandal Aliff Aziz mengakui ada mengambil gambar bersama Aliff Aziz dalam sebuah private party namun menolak dakwaan yang mereka menjalin sebarang hubungan.

Dalam pada itu, Nismell berkata dia tidak sangka gambarnya bersama Aliff yang dikongsikan kepada rakannya itu tular sehingga mencetuskan kontroversi. Jelasnya lagi, Aliff hanyalah tetamu parti tersebut dan mereka tidak langsung berhubung selepas itu.

“Sumpah demi Allah, Aliff tidak ada buat apa-apa dengan saya. Kami sekadar mengambil gambar di sebuah parti. Ramai lagi gadis pada waktu itu.”

“Sedih sangat bila orang kutuk dan kecam. Tuhan sahaja yang tahu perasaan saya. Tak tahu hendak mengadu kepada siapa. Keluarga? Mereka pun seperti tidak mahu ambil tahu.

“Saya cuba untuk berubah, tapi bila kena kecam macam itu saya terlalu tertekan. Tak berhenti menangis. Masyarakat tak faham. Tanya tuan badan sebelum bercakap,” katanya kepada Utusan Online.

Gadis berusia 16 tahun itu juga memberitahu ada menghantar mesej menerusi Instagram kepada Bella Astillah namun namun masih tiada jawapan balas. Nismell secara ikhlas memohon maaf kepada Bella andai kontroversi tersebut membuatkan dia dan Aliff berpisah.

“Saya ada menghantar pesanan kepada Bella di Instagram, tapi dia tak baca lagi. Saya tahu Aliff suami orang, takkan saya nak buat benda tak elok dengan dia. Bella, saya minta maaf. Saya sekadar bergambar sahaja,” katanya.


30 Rumah Kebajikan Di Seluruh Malaysia Menerima Sumbangan Daripada Watsons

Bersempena bulan yang mulia ini, syarikat kesihatan dan kecantikan terkenal, Watsons, mengambil kesempatan dalam melakukan amal kebajikan dengan menderma kepada rumah kebajikan.

Sebanyak 30 rumah kebajikan di seluruh negara pada tahun ini merasa kegembiraan yang disalurkan oleh Watsons menerusi kempen CSR Ada Hati Raya Menjadi-jadi menjelang Hari Raya yang bakal diraikan tidak lama lagi.

Dua daripada kiri: Ms Caryn Loh, Pengarah Urusan Watsons Malaysia, (Tiga dari kanan) Ms Loh Siew Hui, Duta Besar CSR dari Watsons Malaysia, (Dari kanan) Mr Danny Hoh, Pengarah Pelanggan Watsons Malaysia, dan pasukan Watsons yang menyumbang Produk jenama Watsons (Dari Kiri) Puan Rohana dari Pertubuhan Rumah Kasih Harmoni.

Melalui kempen ini pelbagai produk kesihatan, penjagaan diri dan penjagaan kulit jenama Watsons bernilai RM100,000 telah disalurkan ke semua rumah kebajikan seluruh Malaysia termasuk Sabah dan Sarawak.

Kempen CSR Ada Hati Raya Menjadi-jadi yang bertujuan untuk mengingatkan rakyat Malaysia agar sentiasa bertimbang rasa dan mengambil berat terhadap masyarakat sekeliling.

Menjadi tradisi Watsons setiap tahun dalam menggalakkan pelanggannya untuk setiasa Feel Great (Berasa Hebat) dengan memberi sumbangan dalam apa jua bentuk dan cara demi untuk memberi impak positif kepada masyarakat.

Ms. Caryn Loh, Pengarah Urusan Watsons Malaysia, Ms. Loh Siew Hui, Duta Besar CSR Watsons Malaysia dan Mr. Danny Hoh, Pengarah Pelanggan Watsons Malaysia dengan pasukan CSR melawat Rumah Titian Kaseh.

Antara 30 rumah kebajikan yang menerima kunjungan Watsons dalam kempen Ada Hati Raya Menjadi-jadi adalah Care Heaven (Sabah), Pusat Penjagaan Anak-anak Yatim & Miskin Nurul Iman (Perak), Rumah Seri Kenangan Kangar (Perlis), Amitabha Old Folks Shelter (Kuala Lumpur), Pusat Penjagaan Kanak-Kanak Cacat Taman Megah (Selangor), Pertubuhan Kebajikan Orang Tua dan Kanak-kanak Cacat Shan Ai (Selangor), Pusat Jagaan Orang Kurang Upaya Si Putih (Negeri Sembilan), Pusat Jagaan Kanak-kanak Harapan (Melaka), Darul Hanan – Rumah Anak Yatim dan Miskin Kelab Balkis (Kelantan), Pertubuhan Kebajikan Seri Cahaya (Pulau Pinang), Rumah Intan (Pulau Pinang), Silver Jubilee Home for the Aged (Pulau Pinang), House of Love (Pertubuhan Rumah Anak Yatim Berkat Kasih) (Selangor), Pertubuhan Kebajikan Anak Yatim/ Anak Miskin Klang (Selangor), Pusat Jagaan Rumah Kesayangan (Selangor), Rumah Nur Iman (Pahang), Good Samaritan Home (Selangor), Wealth Creation for Orphanage Children (Kedah), Rumah Sejahtera Taman Bahagia (Terengganu), Pusat Jagaan Wargatua Sherun (Johor), Comfort Nursing Home (Sarawak), Pusat Jagaan Titian OKU Nur (Selangor), Pusat Jagaan Warga Tua Maimunah (Johor), Johor Cheshire Home (Johor), The Sarawak Cheshire Home (Sarawak), The Salvation Army Children’s Home (Sarawak), Pusat Jagaan Nurhidayu (Selangor), Ractar Orphanage (Selangor), Rumah Titian Kasih (Kuala Lumpur) dan Rumah Kasih Harmoni (Kuala Lumpur).

Sepanjang bulan Ramadan ini, Watsons juga memberi penjimatan sehingga 50% untuk barangan keluaran Watsons yang boleh didapati di mana-mana kedai Watsons ataupun secara dalam talian.

Peminat setia Watsons juga boleh membeli-belah pada bila-bila masa melalui Aplikasi Mudah Alih Watsons dan laman rasmi Watsons. Untuk maklumat lanjut, ikuti Watsons Malaysia di Facebook dan Instagram.


Rashidi Ishak Minta Peminat Berhenti Berharap

Sejak mengumumkan penceraian dua bulan lalu, masih ramai mengharapkan Rashidi Ishak dan Vanidah Imran kembali bersatu. Menyedari hal itu, Rashidi tidak mahu peminat terus berharap kerana perkara itu mustahil baginya.

“Harapan saya sebenarnya sudah hilang saat saya melafazkan talak terhadap bekas isteri. Saya tahu jodoh itu rahsia Allah. Tetapi buat masa sekarang, untuk kembali bersama bekas isteri, bukanlah satu pilihan”

“Saya tahu ramai peminat mengharapkan keajaiban. Namun, cukuplah menyatukan kami. Ini kerana kami sudah meneruskan kehidupan masing-masing. Selain menjadi ibu bapa kepada dua anak, kami sudah tiada hubungan lain”

Pernah timbul gosip mengatakan Rashidi kini sedang mengenali seorang gadis, Rashidi mengakui dirinya kini sedang membuka hatinya untuk berkawan dengan semua orang. Jelas Rashidi, beliau tidak mahu terus bersedih lagi.

“Sekarang saya memang berkawan dengan semua orang. Jika ada jodoh, saya tidak menolak. Mungkin orang akan fikir terlalu cepat. Tetapi sampai bila saya perlu bersedih. Lumrah manusia mahukan teman dalam hidup,” jelasnya.

Terdahulu Mac lalu, Rashidi mengesahkan beliau dan Vanidah sudah bercerai di Mahkamah Syariah di sini, pada 9 Ogos tahun lalu. Berita itu sengaja dirahsiakan bagi menjaga hati beberapa pihak. (rtky/w)


"Kami Sepakat Berbaik Demi Anak"

Sehingga kini hubungan diantara Sharnaaz Ahmad dan isteri, Noor Nabila masih menjadi tanda tanya. Terbaru, Sharnaaz mengakui mereka kini sedang berusaha untuk memulihkan rumahtangga yang dibina.

“Saya dan Nabila sedang dalam proses pulih. Kami mahu membetulkan diri menjadi suami isteri yang lebih baik demi Jebat. Jebat adalah segala-galanya bagi saya. Ketika ini, kami sedang melalui proses pemulihan akhlak”

Jelas Sharnaaz, mereka sepakat untuk memulihkan hubungan ini demi kebahagiaan anak mereka, Jebat Jayden. Kongsi pelakon itu, hubungan mereka lebih baik sejak Jebat mengalami jangkitan saluran kencing dan sedang dirawat.

“Mungkin apa yang terjadi pada Jebat sehingga kami kembali memulihkan keadaan adalah kerana aturan Allah. Apa-apapun, saya reda dan terima dengan ketentuan Allah. Tetapi saya tidak tahu apa kesudahan kami”

“Cuma saya berharap tiada campur tangan luar yang boleh mengeruhkan lagi keadaan. Ini kerana kami cuba memperbaiki diri untuk menggalas peranan masing-masing,” jelasnya kepada Berita Harian Online.

Permasalahan hubungan Sharnaaz dan Nabila mula dihidu peminat apabila Sharnaaz mula memuat naik kenyataan sinis seakan meluahkan apa yang sedang berlaku. Semoga hubungan Sharnaaz dan Nabila kembali pulih. (rtky/w)


LHDNM Tawarkan Pengakuan Sukarela Sehingga 30 September Ini

Bermula hari ini, anda jangan sesekali mengabaikan surat atau e-mel Makluman Program Khas Pengakuan Sukarela daripada Lembaga Hasil Dalam Negeri(LHDN).

Program ini bertujuan untuk menggalakkan pembayar cukai tampil secara sukarela untuk mengisytiharkan pendapatan dan seterusnya berupaya mengurangkan ketirisan hasil negara.

Jika anda tergolong dalam kategori golongan yang tidak pernah berdaftar dengan LHDNM, belum mengemukakan Borang Nyata Cukai, terkurang lapor pendapatan, tidak lapor keuntungan pelupusan aset dan gagal membuat penyeteman surat cara dalam tempoh yang ditetapkan, anda harus rebut peluang ini!

Bukan itu sahaja, sekiranya anda selesaikan segala dalam tempoh tawaran ini berlangsung anda layak untuk menikmati potongan pengenaan kadar penalti yang rendah iaitu hanya 10% ke atas cukai sekiranya anda membuat pengakuan bermula 3 November 2018 hingga 30 Jun 2019.

Untuk menikmati kadar serendah 10% ini anda harus selesaikan bayaran cukai anda pada atau sebelum 1 Julai 2019.

Tetapi jika anda abaikan tawaran hebat ini, kadar jumlah penalti ke atas cukai akan dinaikkan sebanyak 15% mulai 1 Julai 2019 sehingga 30 September 2019.

Bayaran cukai haruslah dibuat pada atau sebelum 1 Oktober 2019. Ini adalah beberapa kategori pembayar cukai dan kadar penalti yang akan dikurangkan mengikut tempoh pengakuan sukarela dan bayaran cukai dibuat.

Maklumat lanjut anda boleh layari laman rasmi LHDNM. Ingat! Jangan lepaskan peluang merebut tawaran hebat seperti ini.


Tak Tahu Siang Ikan, Elfira Loy Diperli Netizen

Usia perkahwinan mencecah lima bulan, akhir bulan lalu Elfira Loy baru sahaja mengumumkan berita gembira bahawa dia kini hamil anak sulung. Meskipun berdepan kesukaran, Elfira Loy tetap berusaha menjalani ibadah puasa.

Baru-baru ini, Elfira ada berkongsikan video di Insta Story menunjukkan suaminya, Faris Khairol Anuar sedang menyiang ikan. Namun apa yang menjadi perhatian adalah kapsyen video tersebut dimana Elfira mengakui bahawa dia tidak tahu cara untuk siang ikan.

Seperti sudah dijangka, video tersebut menjadi bualan hangat di laman Twitter, malah ada yang menyindir pelakon tersebut dengan mengatakan bersanding lima kali tetapi siang ikan pun tidak tahu.

Kata netizen lagi, jika tidak tahu cara untuk siang ikan tidak perlu rasa bangga untuk beritahu perkara tersebut kepada kepada umum.

Bagaimanapun, ada yang mempersoalkan sindiran netizen tersebut dengan mengatakan tiada salahnya suami membantu di dapur kerana itu adalah tugas seorang lelaki.

Tak pasal-pasal netizen bertelagah tentang isu ini. Tiada masalah pun jika seorang wanita itu tidak tahu memasak atau pun menyiang ikan sebab semua itu boleh belajar perlahan-lahan. Apa pun beruntung Elfira Loy dapat suami yang rajin membantu di dapur.


Isteri Dedah Ammar Alfian Curang Ketika Hamil 6 Bulan?

Sejak kebelakangn ini semakin banyak pula kes curang membabitkan selebriti tanah air. Terbaru, isteri kepada pelakon Ammar Alfian, Nellisa Nezam mendakwa suaminya curang ketika dia sedang sarat hamil enam bulan.

Pendedahan itu dibuat oleh Nellisa menerusi Instagram miliknya semalam. Menerusi entri tersebut, Nelissa juga tidak menyangka suaminya yang dikahwini selama tiga tahun sanggup melakukannya sedemikian rupa.

“Ramadan tahun ini menguji saya dengan cara yang tidak terjangka. Saya mendapat tahu suami yang dikahwini selama tiga tahun telah berlaku curang ketika saya sedang sarat mengandungkan anaknya 6 bulan.

“Ketika mendapat tahu tentang hal ini, saya rasakan seluruh dunia ini telah musnah dan fikir tidak akan mampu untuk mengharunginya. Mujurlah ada keluarga dan rakan-rakan yang membuatkan saya kembali kuat.

“Saya tidak sangka boleh berkahwin dengan seseorang yang tidak berhati perut. Tetapi saya percaya bahawa semua yang berlaku ada hikmah dan Allah mempunyai rencana lebih baik untuk saya dan anak.

“Biarpun Ramadan ini adalah yang paling getir, saya tetap bersyukur kerana ia banyak memberi saya pengajaran. Semoga semuanya akan menjadi lebih baik, Insya-Allah,” tulisnya.

Hasil pemerhatian, Nelisa juga telah memadam fotonya bersama Ammar. Malah, pendedahan mengenai suaminya itu juga dipadam daripada Instagram selepas beberapa jam dimuat naik.

Setakat ini masih tiada penjelasan lanjut daripada Ammar Alfian mengenai isu ini. Untuk rekod, Nelissa dan Ammar mendirikan rumah tangga pada 6 Mac 2016 dalam satu majlis tertutup.


4 Tips Untuk Mereka Yang Malas Mekap Tebal Tapi Taknak Nampak Macam Hantu Di Siang Hari

Kalau kita kenal perempuan, memang ada sejenis perempuan yang tidak suka pakai mekap tebal tebal atau lebih unik lagi tidak sukakan langsung mengenakan mekap. Hasilnya, mereka sanggup keluar berhadapan dengan masyarakat dengan wajah pucat seperti errr … hantu di siang hari.

Tak semestinya jika anda tak suka atau malas untuk berhias, anda perlu keluar rumah dengan wajah tak cukup tidur. Ada cara sangat sangat mudah untuk anda kenakan mekap yang ringan dan simple tetapi tetap nampak macam anda mekap tebal untuk berhadapan dunia luar.

Perkara pertama yang diletakkan di muka perlulah ada keupayaan untuk menahan kerosakan kulit muka kita dari teriknya matahari di Malaysia. Anda boleh cuba KATE Secret Skin CC Base yang hadir dengan SPF30 selain mampu mencerahkan kulit wajah yang kusam dan warna kulit tidak rata.

Hadir dalam bentuk tiub yang sangat mudah untuk digunakan walau di mana anda berada dan ianya hadir dalam dua rona warna iaitu EX-1 Pink Beige yang membuatkan kulit anda nampak cantik sepanjang hari atau EX-2 Light Green untuk kemasan lebih cerah dan menutup kemerahan di wajah.

Tiada siapa nak letak bedak di atas kulit muka yang buat wajah kita nampak janggal bukan? Anda boleh cuba KATE Face Powder A yang hadir dalam warna semulajadi (natural color) untuk hasil yang … you got it, semulajadi.

Bedak halus dari KATE Tokyo ini akan menyempurnakan tekstur kulit muka anda dan menghilangkan warna kulit tidak sekata dengan mudah. Tepuk, tepuk sahaja ke muka dan wajah anda kelihatan semulajadi serta bebas dari kesan berkilat (shine-free).

Bedak KATE Tokyo ini juga hadir dalam pakej compact untuk mudahkan anda touch up di mana mana, bila bila masa sahaja.

Siapa yang tak mahukan kening (eyebrow) yang sempurna setiap kali mekap bukan? Apa kata anda cuba KATE Eyebrow Pencil A serba baru yang hadir dengan berus pencil bersaiz 1.5mm untuk kemasan tajam di hujung kening.

Ianya juga hadir dalam enam rona warna yang diformulasi untuk sesuai dengan kulit wajah anda supaya kemasan kening anda nampak penuh dan lebih semulajadi — mana tahu ada hati yang tertawan. Aww!

Kalau tanya kami, bahagian matalah paling penting dalam menentukan penampilan wajah seseorang dan sebab itu anda perlukan KATE Super Sharp Liner EX untuk memberikan efek dramatik di mata anda.

Dengan bentuk yang senang dipegang oleh jari untuk kemasan mata yang stabil dan sempurna, eyeliner KATE Tokyo ini juga hadir dalam tiga warna untuk anda pilih dan padankan dengan gaya anda tersendiri.

Dan, tahukah anda KATE Tokyo merupakan jenama mekap nombor satu di Jepun ketika ini, tidak hairanlah apabila ramai menjadi peminat setia produk mereka atas kualiti yang diberikan dan kini anda boleh nikmati sama.

Yang paling penting, dengan KATE Super Sharp Liner EX anda tak perlu susah-susah pakai makeup remover untuk cuci makeup anda, basuh dengan air sahaja dah bersih muka tu. Mesra wuduk lah katakan!

Anda boleh cuba kesemua produk di atas di mana mana cawangan Watsons, SASA atau AEON Wellness terdekat.

Atau lebih menarik, anda kini boleh beli produk KATE Tokyo dengan promosi masa terhad. Beli produk KATE Tokyo di Lazada (http://bit.ly/305oJXZ) atau Hermo (http://bit.ly/2H2jWhe) dan masukkan kod KATERM5OFF untuk terima potongan RM5 atas pembelian anda sehingga 30 Jun 2019 ini. Tiada pembelian minima diperlukan, masa untuk shopping!


Baju Tak Sesuai Melawat Orang Sakit, Che Ta Dituduh Sebar Kuman

Sebut saja nama pelakon cantik Rozita Che Wan, pasti ramai tahu fesyen dan gaya penampilannya sering diperkatakan. Malah ramai wanita diluar sana menjadikan Che Ta sebagai ikon fesyen untuk mereka yang berhijab.

Malah gambar terbaru yang dimuat naik Che Ta ketika melawat pesakit di sebuah hospital juga turut mendapat pujian ramai dimana ada yang mengatakan pelakon itu tetap tampil cantik walaupun ke mana sahaja.

Bagaimanapun, seorang doktor tampil meninggalkan komen serta tertanya-tanya bagaimana pihak hospital boleh membenarkan Che Ta duduk bergambar dengan pesakit sedangkan pakaiannya itu berbulu dan boleh menyebar kuman.

Tidak berpuas hati dengan tuduhan tidak masuk akal itu, Che Ta tampil menjelaskan apa yang berlaku. Che Ta berkata, dia tidak kisah ditegur tetapi pastikan siasat terlebih dahulu dan tidak membuat tuduhan melulu.

“Doktor itu menuduh saya memakai baju jubah yang mempunyai bulu dan kononnya boleh menyebarkan kuman kepada pesakit selepas saya memuat naik gambar ketika melawat Hospital Sungai Buloh baru-baru ini.

“Saya tidak kisah ditegur, tetapi janganlah semberono sahaja. Saya memakai jubah bermanik, bukan berbulu. Jangan cepat sangat membuat tuduhan jika tidak tahu perkara sebenarnya.

“Saya tahu adab melawat orang sakit. Tidak mungkin saya sesuka hati mahu duduk di atas katil orang jika tiada kebenaran daripada mereka sendiri,” katanya kepada Kosmo!

Che Ta berkata lagi dia hadir ke hospital tersebut atas jemputan. Dalam pada itu, Che Ta turut menasihatkan agar ditujukan komen kepada pihak hospital, jika ada netizen diluar sana yang tidak suka dengan lawatan artis ke hospital.


"Semoga Panjang Umur, Jika Tidak Jumpa Di Syurga"

Pasangan Noh Salleh dan Mizz Nina memang terkenal dengan misi-misi amal yang sering dilakukan bersama. Terbaru pasangan itu terbang ke Turki pula bagi memulakan misi Ramadan Cinta Syria Malaysia yang kedua.

Menerusi Instagram, Noh merakamkan ucapan terima kasih kerana masih diberi kepercayaan mengagihkan bantuan rakyat Malaysia kepada saudara Islam yang memerlukan di sekitar sempadan Turki, Syria dan Lubnan.

“Kami dah nak boarding menuju ke Turkey memulakan misi ramadhan @cintasyriamalaysia yang ke-2. Terima kasih kerana memberi kepercayaan kepada kami untuk mengagihkan bantuan anda kepada saudara kita yang memerlukan di sekitar dalam Syria dan Lubnan”

Dalam masa yang sama, pasangan itu juga memohon doa peminat agar perjalanan mereka selama dua minggu itu berjalan dengan lancar disamping mengucapkan selamat tinggal kepada semua rakyat Malaysia.

“Doakan perjalanan 14 hari yang mendatang. Semoga panjang umur kita jumpa lagi ditanah Malaya. Kalau tak, Insyallah jumpa di syurga. Sayang korang!,” tulisnya mengucapkan selamat tinggal kepada rakyat Malaysia. (rtky/w)


Michael Ang Mahu Dalami Islam Sebelum Pergi Mekah

Saudara baru, Michael Ang memberitahu dirinya berhasrat untuk menjejakkan kaki ke tanah suci, Mekah suatu hari nanti namun pada ketika ini biarlah beliau mendalami agama Islam dan membetulkan bacaan dalam solat terlebih dahulu.

“Saya hanya akan ke sana apabila sudah betul-betul bersedia. Saya mahu dalami Islam dan belajar membawa al-Quran dan betulkan bacaan dalam solat. Saya tidak mahu pergi ke sana semata-mata mengambil gambar”

Menyambut bulan Ramadhan buat pertama kali, Michael terpaksa akur tidak dapat berpuasa penuh kerana mempunyai masalah gastrik. Malah pengarah itu juga baru saja menjalani pembedahan batriatik bagi mengurangkan gastrik.

“Jika ada rezeki, orang tidak akan tahu kerana saya rasa tidak ada keperluan untuk orang tahu. Saya ada gastrik yang teruk dan terpaksa makan pil untuk kawal masalah itu. Kalau saya boleh tahan sakit, saya akan tahan dan puasa”

“Saya sudah cuba makan nasi ketika sahur dengan harapan dapat berpuasa sepanjang hari tetapi sekitar jam 1 petang, perut akan memulas dan kembung, jadi saya terpaksa makan ubat bagi melegakan kesakitan,” katanya. (rtky/w)


“Lebih Baik Tutup Muka Supaya Tiada Mulut Jahat Menyerang”

Meskipun semakin terbuka berkongsikan hubungan cintanya dengan jejaka bernama Mr E, bagaimanapun Ruhainies masih enggan mendedahkan wajah kekasihnya itu, selain tidak mahu jejaka tersebut menjadi mangsa kecaman netizen.

Kata Ruhainies lagi, dia mempunyai sebab tersendiri mengapa dia menutup wajah kekasihnya dan adalah lebih baik jika dia merahsiakan identitinya itu selagi belum ada ikatan yang sah antara mereka.

“Saya ada sebab sendiri sehingga terpaksa menutup mukanya di Instagram. Dia faham alasan saya berbuat demikian.

“Rasanya, lebih baik saya tutup muka supaya tiada ‘mulut-mulut jahat’ menyerang atau bercakap buruk mengenai dirinya kerana tidak tahu siapa dia.

“Andai si dia sudah sah menjadi suami, saya tidak boleh berbuat apa-apa kalau orang masih mahu bercakap buruk mengenai dirinya,” katanya kepada BH Online.

Dalam pada itu, Ruhainies berkata dia tidak akan berkahwin dalam tempoh terdekat ini kerana tidak mahu melangkah bendul kakaknya, pelakon Risteena Munim.

“Buat masa ini, kami belum ada rancangan mendirikan rumah tangga walaupun serius dalam perhubungan ini. Kakak pernah cakap dia tak kisah kalau saya berkahwin dulu. Tetapi saya ingat pesan emak jangan ‘langkah bendul’,” katanya.

Jika diikutkan sehingga kini tiada siapa pun tahu identiti sebenar jejaka tersebut. Kebiasaannya. netizen pantas sahaja melakukan carian tentang siapakah gerangan jejaka itu. Apa pun semoga hubungan yang dibina kekal hingga ke jinjang pelamin.